Εδώ μπορείτε να δημοσιεύετε σχόλια , άρθρα , απόψεις για θέματα της επικαιρότητας\n[γιά να βρείτε το θέμα πατήστε τα σχόλια]\nΑναρτήθηκε από neagenia στις 2:03 μ.μ.\nneagenia - ΝΕΑ ΓΕΝΙΑ: *, απόψεις μελών, θέσεις\n8o Συνέδριο— θέσεις και σκέψεις.\nΕυρετηρίαση σε μικρές ενότητες :\nI. Ας εξαντλήσουμε την ελπίδα\nΕΙΜΑΣΤΕ ΠΟΛΛΟΙ, ΑΣ ΤΑ ΠΟΥΜΕ ΟΛΑ.\nII. 70+1 Θέσεις συμφώνίας, αλλά…\nIII. Αναζήτηση απαντήσεων:\nΑνάγκη σαφήνειας και ευκρίνειας\nΑνάγκη ανατροπής πρακτικών\nIV. Μας κατάλαβαν και μας τιμωρούν…\nV. Επανίδρυση καλαμπούρι;\nΠΑΣΟΚ κατεστραμμένο εργαλείο.\nΚάπου βρίσκεται η ελπίδα. Το ερώτημα είναι όμως:\nΤο ΠΑΣΟΚ και η ελπίδα θα συνεχίσουν μαζί;\ni. Λίγες μέρες πριν το Συνέδριο του ΠΑΣΟΚ,\nάλλοι ελπίζουν, άλλοι φαίνεται να εκτελούν ρουτίνα, άλλοι μοιράζουν κουκιά ή επενδύουν προσωπικά, άλλοι υποστηρίζουν πως πρόκειται για ένα αδιάφορο ως προς τις γενικότερες εξελίξεις γεγονός.\nΌπως και να έχει πάντως γίνεται ένας διάλογος. Και στο Κίνημα αυτό, όσα προβλήματα κι αν παρουσιάζει στην σημερινή του εκδοχή, είναι παράδοση, είναι κτήμα της διαδρομής του ο ανοιχτός – ελεύθερος – δημοκρατικός διάλογος .\nΤα στρογγυλέματα ή η σιγή αυτή τη στιγμή είναι πλήρως ασύμβατα με την υποχρέωση και το θετικό δικαίωμα ευθύνης του κάθε μέλους και φίλου.\nΚανείς δεν πρόκειται στρογγυλεύοντας ή αποφεύγοντας την τοποθέτηση, του να αποφύγει το αποτέλεσμα, συλλογικό ή ατομικό, αφού όλα και όλοι κρίνονται στην πορεία του Δημοκρατικού Κινήματος -- έστω και αν σε μερικές περιπτώσεις καθυστερημένα.\nΕξάλλου, το κάθε μέλος του ΠΑΣΟΚ, δεν είναι ιστορικός παρατηρητής, αλλά ιστορικό - δρών υποκείμενο που συμμετέχει.\nΣε κάθε περίπτωση, δεν είναι μόνο καλό, αλλά απαραίτητο όποιος έχει κάτι να πει να το λέει να το λέει ανόθευτο και χύμα – κατά μια έκφραση της νεολαίας. Να το λέει εκφράζοντας, έτσι θετικά την αξία της συμμετοχής, που πιθανόν να εξελίσσεται σε συμβολή και συνδιαμόρφωση.\nΑλλά και σε περίπτωση που οι διαδικασίες δεν βοηθήσουν σε κάτι τέτοιο, εξυπηρετείται η εκτόνωση του καθενός μας. Κάτι που για την ώρα μπορεί να δείχνει περιορισμένης σημασίας αλλά γρήγορα θα αποδειχτεί και η άλλη του όψη. Ότι δηλαδή, ΕΙΝΑΙ ΠΟΛΛΟΙ, ΠΑΡΑ ΠΟΛΛΟΙ, ΟΙ ΠΙΟ ΠΟΛΛΟΙ, ΑΥΤΟΙ\nΠΟΥ ΘΕΛΟΥΝ Ν’ ΑΛΛΑΞΟΥΝ ΤΑ ΠΡΑΓΜΑΤΑ.\nΚαι η διαδικασία της άμεσης και καθαρής τοποθέτησης, είναι προϋπόθεση για την συνέχεια. Η καθαρή τοποθέτηση προεξοφλεί την καθαρή ανάληψη δράσης.\nii. Γενική τοποθέτηση για το ΚΕΙΜΕΝΟ (70+1 ΘΕΣΕΙΣ) για την επανίδρυση του ΠΑΣΟΚ.\nΈχω διαβάσει όλα τα κρίσιμα κείμενα του ΠΑΣΟΚ από την ίδρυση του μέχρι σήμερα. Από 16 χρονών (1981), συμμετέχω ενεργά στην πορεία του ΠΑΣΟΚ. Έχω συμμετάσχει –συνδιαμορφώσει εκατοντάδες κείμενα, ιδιαίτερα στα πλαίσια της πολυετούς παρουσίας μου στην Νεολαία. Όλα αυτά τα χρόνια, έχω συμφωνήσει, έχω διαφωνήσει, έχω γεμίσει ή έχω απογοητευτεί στην επαφή μου με τα κείμενα εργασίας ή τα τελικά κείμενα.\nΔιάβασα και ξαναδιάβασα τις (70+1ΘΕΣΕΙΣ). Ε λοιπόν, είναι η πρώτη φορά, που ενώ συμφωνώ τόσο πολύ με την φιλοσοφία, την ανάλυση, την προσέγγιση, τις προτάσεις και την μεθοδολογία της εισήγησης, νιώθω τόσο μακριά από την αποδοχή και τόσο κοντά με όσους κρατούν τις αποστάσεις τους.\nΑν ήμουν ο μόνος που του συμβαίνει κάτι τέτοιο, θα χρειαζόμουν ίσως επειγόντως ψυχανάλυση. Ευτυχώς για μένα – δυστυχώς για την πραγματικότητα μας – μου συμβαίνει αυτό το … παράλογο αλλά δεν είμαι μόνος. Είναι ο φίλος μου ο Γιώργος, ο Ανδρέας, ο Δημήτρης, ο Νίκος, ο Γιάννης, ο Κώστας, η Αλίκη… Έψαξα να βρω τι τους συμβαίνει. Συμβαίνει σε όλους κάτι παρόμοιο. Και βεβαία σε καμιά περίπτωση δεν φταίνε οι σημαντικοί συντάκτες του κειμένου, των οποίων η συμβολή και η προσπάθεια, όχι μόνο δεν αμφισβητείται αλλά αντίθετα όλοι πρέπει να επαινέσουμε. Και για την προσπάθεια και για την αξία τους. Δεν μπορεί όμως παράλληλα να παρανόησαν όλοι μαζί οι φίλοι μου, ο Γιώργος, ο Ανδρέας, και οι άλλοι.\nΈτσι λοιπόν, χιλιάδες πολίτες αναγνώρισαν και αναγνωρίζουν στο ΠΑΣΟΚ πλεονέκτημα θέσεων, ιδεών καινοτομικών προτάσεων, υπεροχής στελεχιακού δυναμικού κλπ., αλλά ψήφισαν δυο φορές άλλα κόμματα και έκαναν δυο φορές κυβέρνηση την Νέα Δημοκρατία. Γιατί;\nΈτσι χιλιάδες πολίτες που γνωρίζουν ότι η δική τους διέξοδος είναι ένα προοδευτικό πρόγραμμα και σχέδιο, ικανό όχι μόνο να αμφισβητήσει αλλά να εφαρμοστεί και να βελτιώσει τη ζωή, τις κοινωνικές παροχές και το εισόδημα, αντί να κατευθύνονται στην ενίσχυση του ΠΑΣΟΚ, φουσκώνουν τον ΣΥΡΙΖΑ ή επιλέγουν την αποχή. Γιατί;\nΚρίνω απαραίτητες για την ορθή κατανόηση της παρακάτω τοποθέτησης τις ακόλουθες αποσαφηνίσεις :\nΣε γενικές γραμμές οι (70+1ΘΕΣΕΙΣ) είναι εξαιρετικά ενδιαφέρουσα προσέγγιση και σε επίπεδο γενικής πολιτικής θεώρησης και προσανατολισμού και σε επίπεδο πολύ σοβαρής βάσης για συζήτηση στο ΠΑΣΟΚ και ευρύτερα στο δημοκρατικό – προοδευτικό κίνημα.\nΘα ήταν όμως περιττή επανάληψη, να επιχειρηθεί μια επιβεβαίωση συμφωνιών για τις μεγάλες προκλήσεις και το νέο σχέδιο για την αριστερά την Ελλάδα, την Ευρώπη και τον κόσμο, για το νέο πεδίο συγκρούσεων σύμφωνα με την εξέλιξη των νέων πρωτόγνωρων προβλημάτων, με τον περιβαλλοντικό κίνδυνο του πλανήτη την ανάγκη και την μάχη για πράσινη Ευρωπαϊκή οικονομία και πολιτική, την πράσινη κοινωνική ανάπτυξη ως πρόταση για τη χώρα, το Εθνικό Κεφάλαιο Αλληλεγγύης των Γενεών, τον πράσινο φόρο Co2, τον νέο ρόλο των τραπεζών, τις συνέπειες της οικονομίας της γνώσης κλπ.\nΔυο σημεία, αξίζουν παράρτημα τοποθέτησης. Η θέση (11) και οι θέσεις (16 – 17 – 18 – 19). Κοινωνικό πορτραίτο, κοινωνικός συνασπισμός.\nΣήμερα έχω περάσει τα σαράντα. Το ΠΑΣΟΚ κοντεύει τα τριάντα πέντε. Δεκαέξι χρονών, χτύπησα την πόρτα του ΠΑΣΟΚ και δήλωσα παρών. Το ΠΑΣΟΚ ήταν τότε 7 χρονών .\nΔώσαμε εκείνα τα χρόνια στην ΠΑΜΚ, πολύ από τον ελεύθερο δημιουργικό χρόνο και πολύ από το χαρτζιλίκι του μπαμπά μας. Για να αλλάξουμε το σχολείο, το Πανεπιστήμιο, τη ζωή.\nΣήμερα, έναν σαραντάχρονο έμπορο τον απειλούν οι μεγάλες επιχειρήσεις με εξαφάνιση. Οι τράπεζες συνεργάζονται με μεγάλους πελάτες φτηνά και με μικρότερους ακριβά. Το κράτος, είναι δύσκολο και δυσκίνητο. Ο έμπορος δουλεύει δέκα, δώδεκα και δεκατέσσερις ώρες για να επιβιώνει. Οι εργαζόμενοι στην επιχείρηση παίρνουν περίπου τα βασικά. Ο έμπορος --πολύ θα ήθελε-- αλλά αν τους δώσει δυο δραχμές παραπάνω σε τρείς – τέσσερις μήνες θα κλείσει.\nΑπό το 1981 μέχρι σήμερα πέρασε μισή ζωή. Μάθαμε να ερμηνεύουμε, να κατανοούμε – και όταν δεν γίνεται αλλιώς να συγχωρούμε. Μισή ζωή είναι πολύ .\nΑν ήμουν ξανά 16 χρονών το 81 ξέρω τι θα έκανα.\nΑν ήμουν σήμερα 16 χρονών, δεν ξέρω τι θα έκανα.\nΈνας αγρότης, ΠαπανδρεΪκος με Βενιζελικό πατέρα, την περίοδο περίπου που έμπαινα στο Πανεπιστήμιο, χαιρόταν επιτέλους με τα ωφελήματα των Μεσογειακών Προγραμμάτων. Κατάφερε να παντρέψει τα παιδιά του, πήγε επιτέλους και θέατρο στο χωριό. Μετά από λίγα χρόνια, τα πράγματα πήγαν άσχημα. Από τα καλύτερα που θυμάται τα τελευταία χρόνια είναι όταν έβλεπε Ολυμπιάδα στο καφενείο του χωριού, όμως είχε πουλήσει το χωράφι και δυστυχώς τον ζουν σήμερα τα παιδιά του που δουλεύουν στην πόλη. Ο μεγάλος του γιός, ποντάροντας ότι δεν βλέπει πια τόσο καλά, προσπάθησε στις τελευταίες εκλογές να του πασάρει ψηφοδέλτιο Καραμανλή. Τσακώθηκαν.\nΚάτι παιδιά της γειτονιάς, απέτυχαν δυο και τρεις φορές στις εξετάσεις κι ύστερα δούλεψαν τετράωροι σε κάτι οργανισμούς, ύστερα σε SUPER MARKET, ύστερα άνεργοι. Και ξανά ……\nΔυο παιδιά, νέο ζευγάρι από το σχολείο, έφτασαν 35 για να παντρευτούν. Λίγο αργότερα χώρισαν. Στην υπόλοιπη ζωή τους, ίσως δουλέψουν ως το τέλος για να ξεχρεώσουν το σπιτάκι που πήραν με δάνειο.\nΈνας νέος μηχανικός του Πολυτεχνείου ταξιδεύει σ’ όλη την Ελλάδα πιο πολύ κι από πλασιέ για να εξασφαλίσει μόνο το μεροκάματο. Κι άλλοι, με πτυχία τρανά, χρόνια τώρα δουλεύουν χειρονακτικά.\nΜπορώ να συνεχίσω ώρες, με κάτι εργάτες στα ναυπηγεία, με κάτι ανθρωπάκους στην Δραπετσώνα και στο Πέραμα….\nΛέτε όλοι αυτοί, να μην παρατήρησαν ότι το ΠΑΣΟΚ δεν υπάρχει πουθενά; Αλλά, όταν εμφανίζεται, μαζεύεται σε κανένα πάρτυ με χειραψίες και ψητά. Η έξω από κανένα ΚΑΠΗ για να ψηφίσουν οι ΠΑΣΟΚοι.\nΌμως πολλοί γνωστοί μου, που γνωρίζουν την ιδιότητά μου, συχνά με ρωτούν: Ρε! εκεί στις ψηφοφορίες σας μαζεύτηκε ο τάδε οικονομικός παράγοντας. Κι ήταν απ’ έξω και ο τάδε και ο τάδε, που τους εξυπηρετούν. Και διάφοροι φίλοι, συγγενείς των παραγόντων αυτών και δημοτικοί παράγοντες της Δεξιάς. Και έλα μωρέ τώρα, χαιρετιόντουσαν. Όλοι μαζί σου λέω, με δικούς μας γνωστούς παράγοντες κι όλοι μαζί χαβαλέ και άνθρωποι της αρχοντιάς, διάφοροι ξενύχτες, διάφοροι πότες και φαγοπότες κλπ. κλπ.\niii. Ο κύριος προβληματισμός είναι η αναζήτηση απαντήσεων στα παρακάτω ερωτήματα, που μάλλον αποτελούν στοιχεία ευρύτερου προβληματισμού των πολλών, πάρα πολλών, πιο πολλών ίσως, όπου αναφέρεται η ακτινοβολία και το εύρος του ΠΑΣΟΚ.\nΤι είναι ΠΑΣΟΚ σήμερα;\n• Πού βρίσκεται η κύρια αδυναμία του για την δημιουργία μιας ικανής απάντησης; Που είναι μόνο η συγκρότηση νέου προοδευτικού- μορφωτικού, ριζοσπαστικού- πλειοψηφικού και νικηφόρου ρεύματος.\n• Είναι έλλειμμα πολιτικό; Είναι έλλειψη ηθικής ή αξιοπιστίας; Είναι έλλειμμα ηγεσίας;\n• Πώς θα επανασυνδεθεί το ΠΑΣΟΚ:\n-με κρίσιμα κοινωνικά στρώματα και δυνάμεις\n-με την νέα γενιά, που με αυτό το χάλι δεν εμπιστεύεται ούτε παπά\nούτε δάσκαλο, ούτε ο καθένας τον πατέρα του. Και μάλλον δίκιο έχει.\nΥπεισέρχονται τα κρίσιμα θέματα:\n• Της αποκοινωνικοποίησης του οργανωμένου ΠΑΣΟΚ και τα παθογενή φαινόμενα.\n• Της ανανέωσης (όχι στενά ηλικιακό αλλά με το ευρύ πολιτικό περιεχόμενό της).\n• Της σαφήνειας και της ευκρίνειας στη φυσιογνωμία και τον πολιτικό λόγο.\n• Του αξιακού περιεχομένου που εκφράζουν οι πρακτικές των στελεχών μας.\niv. Αν δεν απαντήσουμε αυτά τα θέματα, θα γεράσουμε βιολογικά και πολιτικά, περιμένοντας μάταια το νέο δημοκρατικό, πλειοψηφικό πολιτικό ρεύμα\nΑν δεν απαντήσουμε, τότε η επανίδρυση και τα υπερβατικά σχέδιά μας, είναι κακόγουστο καλαμπούρι στα μάτια του λαού και της νεολαίας.\nΕπισημάνθηκαν και αναλύθηκαν πολλές φορές τα κακά φαινόμενα. Έφταιξε η σχέση με το κράτος, η διαχείριση και η νομή της εξουσίας, η εξαργύρωση του οράματος από πολλούς, πάρα πολλούς που είχαν ανάγκη ή είχαν δόλο ή είχαν απλώς αδυναμία ή επιθυμία για εξουσία. Αυτό αναλύεται. Και ίσως, όταν αναλύεται θεραπεύεται. Με αυτοκριτική, με οργανωτικές κινήσεις, με διορθωτικά μέτρα, με παρεμβάσεις. Θα έλεγε κάποιος, να το περιεχόμενο της επανίδρυσης κ.λ.π. κ.λ.π.\nΌμως εδώ, πρέπει να διατυπωθεί μια δυσάρεστη αλήθεια. Το στενόχωρο, δεν είναι ότι πολλοί έκαναν αυτά. Και πράγματι, δεν είναι καλοί και κακοί. Είναι και η σύγκρουση, η εσωτερική του καθενός. Κατανοητό. Το δυσάρεστο είναι άλλο και δεν έχει καμία σχέση με συναισθηματικού είδους τοποθέτηση. Ότι δηλαδή ΔΥΣΤΥΧΩΣ, ΣΗΜΕΡΑ ΟΛΑ ΑΥΤΑ ΦΑΙΝΟΝΤΑΙ ΚΑΙ ΑΝΤΙΜΕΤΩΠΙΖΟΝΤΑΙ ΩΣ ΣΤΟΙΧΕΙΑ ΤΟΥ ΠΑΙΧΝΙΔΙΟΥ, ΩΣ ΚΑΘΗΜΕΡΙΝΑ, ΜΕ ΤΑ ΟΠΟΙΑ ΕΧΟΥΜΕ ΣΥΜΒΙΒΑΣΤΕΙ. ΩΣ ΦΥΣΙΟΛΟΓΙΚΗ ΚΑΤΑΣΤΑΣΗ.\nΣτο σημερινό ΠΑΣΟΚ, είναι φυσιολογικό, από το μέλος που εντάχθηκε πριν μια εβδομάδα (μαθαίνουν γρήγορα βλέπεις) ως τα υψηλόβαθμα στελέχη, ότι έτσι είναι, και έτσι θα είναι. Ότι το σύστημα δουλεύει με αυτόν τον τρόπο. Και είναι μάταιο να προσπαθείς να το αλλάξεις. Μόνο να ‘’κερδίζεις’’ ή να ‘’χάνεις’’ με τους κανόνες του μπορείς. Οι κανόνες είναι : Ένα τραπέζι διαπραγματευτών- παραγόντων σε κάθε νομό. Ένα τσούρμο ανθρωπο- υπαλλήλων για να στηρίζουν τον κάθε παράγοντα. Δηλητήριο και απόδοση πρόθεσης για όποιον τολμήσει να σταθεί απέναντι. Συμμαχία οποιουδήποτε με οποιονδήποτε όταν αυτό συμφέρει, ανεξάρτητα από αρχές, ανεξάρτητα από το κόστος για τον οργανισμό ΠΑΣΟΚ. Επίσης προκειμένου να μην έχουμε και κανέναν περίεργο σε τίποτα διαδικασίες, είναι καλύτερα να αποφεύγονται οι ανοιχτές διαδικασίες. Αποπολιτικοποίηση, η καλύτερη συνταγή. Κι ένα σύστημα δημοσίων σχέσεων, χαιρετούρες, χαρούλες…\nΌλα αυτά, τα προφανώς αντιληπτά από την κοινωνία,\nτα προφανώς μη συμβατά με επανίδρυση και τέτοια,\nτα δυστυχώς…συνηθισμένα από μεγάλα και μικρά στελέχη,\nΠΩΣ ΘΑ ΑΛΛΑΞΟΥΝ;\nΘα μπορούσε να πει κανείς:\nEπανασύνδεση με την κοινωνία.\nΕίσοδος της νέας γενιάς.\nΜΠΟΡΕΙ το ΠΑΣΟΚ;;;\nΔυστυχώς, με διακηρύξεις και καλές θελήσεις δεν γίνεται.\nΤο ΠΑΣΟΚ πέθανε λένε πολλοί. Η διατύπωση αυτή είναι βάρβαρη.\nΕγώ θα το υποστήριζα αλλιώς. Όχι με μνημόσυνα, αλλά με ροή και\nενέργεια. Αυτό το ΠΑΣΟΚ, δεν πέθανε ακόμα, πρέπει όμως να τελειώνει.\nΤο ΠΑΣΟΚ, είναι ένα κατεστραμμένο εργαλείο.\nΔεν σημαίνει ότι πεθαίνουν οι ιδέες μας.\nΔεν σημαίνει ότι εξαφανίζονται όσοι θέλουν να εκφραστούν.\nΔεν σημαίνει ότι παύουν να ψάχνουν τη φωτιά τους όσοι θέλουν να ζεσταθούν.\nΗ ανάγκη για ΠΑΣΟΚ δεν εξαφανίζεται, επειδή και μόνο το ΠΑΣΟΚ κοντεύει να εξαφανίσει τον εαυτό του.\nΈτσι ερμηνεύεται η πρόθεση, για --μάλλον προσωρινή-- πολιτική στέγαση\nστον ΣΥΡΙΖΑ μερίδας εκλογικής δύναμης του ΠΑΣΟΚ .\nΈτσι εξηγείται και η εμφάνιση πολλών αυτοσχέδιων σχημάτων, παρεών,\nκαι γενικά διαφόρων μορφών, χαλαρών για την ώρα, αυτοοργάνωσης,\nπροβληματισμού και δράσεων.\nΚάπου εδώ βρίσκεται και η ελπίδα, η λύση, η μόνη ίσως θετική εξέλιξη\nπου θα ανατρέψει τα απαισιόδοξα σενάρια. Μόνο που δεν ξέρουμε αν\nστη λύση αυτή υπάρχει ή δεν υπάρχει ΠΑΣΟΚ.\nΓια την απάντηση στο ερώτημα αυτό, θα επανέλθω με σκέψεις μου, που\nαρκετά πριν από το Συνέδριο, θα δημοσιευτούν στο\nέναν χώρο δημιουργικής συνάντησης και αυτοοργάνωσης πολλών,\nπολλών που σκέφτονται σήμερα κοντά με μένα.\nσύνεδρος στο 8΄ Συνέδριο.\n8 Μαρτίου 2008 - 12:25 μ.μ.\nΑπόψεις – Σκέψεις – Θέσεις\nΜπροστά στο 8ο Συνέδριο ΠΑΣΟΚ\n• Η καραμέλα της παγκοσμιοποίησης\n• Το ΠΑΣΟΚ σήμερα\n• ΠΑΣΟΚ 2 Μύθοι και 1 Πραγματικότητα\n• Το ΠΑΣΟΚ φορέας της ελπίδας\nΚορυδαλλός 8 Μαρτίου 2008\nΗ κατάθεση των παρακάτω σκέψεων είναι μια προσπάθεια συμμετοχής στον διάλογο που το τελευταίο χρονικό διάστημα αναπτύσσεται (και που σίγουρα θα έπρεπε να είναι πιο ουσιαστικός), μέσα στο ΠΑΣΟΚ αλλά και έξω από αυτό δηλαδή στη βάση της κοινωνίας.\nΕίναι η καταγεγραμμένη διάθεση για συμβολή στην αναζήτηση διεξόδου του προοδευτικού λαϊκού κινήματος.\nΕίναι η αποτύπωση πέντε – δέκα καθαρών απόψεων για το σοσιαλιστικό χώρο και την προοπτική του από έναν άνθρωπο που εντάχθηκε στο ΠΑΣΟΚ στα δεκαέξι του χρόνια.\nΗ πορεία προς το 8ο Συνέδριο του ΠΑΣΟΚ θα έπρεπε να είναι περίοδος βαθιάς ανάλυσης της σημερινής πραγματικότητας σε όλους τους τομείς και ταυτόχρονα περίοδος σκεπτικισμού και ανησυχίας για το ρόλο του οργανωμένου ΠΑΣΟΚ μέσα σε αυτήν.\nΤο γεγονός ότι σαν κόμμα επιδερμικά και με πολύ κλασσικές και ξεπερασμένες μεθόδους, ακουμπήσαμε και τα προβλήματα αλλά και το ρόλο μας, αποδεικνύει αυτομάτως την ουσιαστική αδυναμία του ΠΑΣΟΚ πλέον, να γίνει συνομιλητής της κοινωνίας και να αποτελεί χώρο έκφρασης.\nΗ αδυναμία αυτή δεν είναι προφανώς ούτε παροδική και ανατρέψιμη ούτε μονομερής στο πλαίσιο της ηγεσίας του κινήματος.\nΠαρακολουθώντας και αναλύοντας την κοινωνική και πολιτική πραγματικότητα ένα πράγμα είναι ορατό περισσότερο από όλα. Η κρίση.\nΥπάρχει κρίση του πολιτικού συστήματος και των πολιτικών κομμάτων, κρίση στην οικονομία κρίση στην ίδια μας τη ζωή και η κρίση αυτή χτυπάει πρώτα από όλους τη νέα γενιά.\nΗ κρίση αυτή, αποδεικνύεται από την αποστασιοποίηση ολοένα και μεγαλύτερων κομματιών της κοινωνίας από τα κόμματα και τους εκφραστές τους και από την άρνηση των νέων ανθρώπων να αποδεχτούν τους πολιτικούς σχηματισμούς στο σύνολό τους, αφού δεν εκφράζονται από αυτούς και νιώθουν να βρίσκονται σε αδιέξοδο.\nΑποδεικνύεται επίσης από την αυξανόμενη τάση μη συμμετοχής ακόμη και στο πρωτογενές επίπεδο λειτουργίας της δημοκρατίας το δικαίωμα του εκλέγειν.\nΗ διαπίστωση ότι αυξάνεται η άρνηση συμμετοχής των πολιτών και ιδιαίτερα των νέων είναι τεράστιο πρόβλημα, το χειρότερο σημάδι όμως της πολιτικής κρίσης είναι\nΗ αποδοχή κι η σκόπιμη καλλιέργειά της αντίληψης ότι δήθεν :\nΌλοι ίδιοι είναι.\nΤίποτα δεν μπορεί να αλλάξει.\nΤίποτα δεν βελτιώνεται και με κανέναν τρόπο.\nΔεν έχει νόημα η συμμετοχή κανενός μας αφού μόνο χρόνο θα χάσουμε.\nΌλα είναι προαποφασισμένα σε μεγάλα σαλόνια.\nΚΡΙΣΗ ΣΤΗΝ ΟΙΚΟΝΟΜΙΑ\nΗ καραμέλα της παγκοσμιοποίησης\nΗ κρίση στην οικονομία δεν αγγίζει μόνο, εξουθενώνει και διαλύει τους εργαζόμενους, τους συνταξιούχους και τους βιοπαλαιστές όλου του κόσμου.\nΔεν είναι κρίση παραγωγής πλούτου, γιατί ο παγκόσμια παραγόμενος πλούτος δεν μειώνεται αλλά αυξάνεται.\nΠαράλληλα όμως δεν μειώνεται η εντατικοποίηση της εργασίας, που εκφράζεται με εξαντλητικά ωράρια και με άθλια ή τυπική αμοιβή των εργαζομένων.\nΕίναι κρίση διανομής του πλούτου γιατί συνεχίζει να μοιράζεται σε λίγους και να μεγαλώνει με γεωμετρική πρόοδο τα αποθέματά τους και τις δευτερεύουσες υπερπολυτελείς ανάγκες τους.\nΗ καραμέλα της παγκοσμιοποίησης, ότι δηλαδή είναι η αιτία που πέφτει το βιοτικό επίπεδο της συντριπτικής πλειοψηφίας των ανθρώπων, δεν πείθει κανέναν πια.\nΟ εξευτελιστικός τρόπος ζωής στο μεγαλύτερο τμήμα του τρίτου κόσμου συνεχίζει να είναι εξευτελιστικός. Δεν απορροφά το σύνολο, αλλά το ελάχιστο των στερήσεων που φέρνει η παγκοσμιοποίηση στον άνεργο, τον εργαζόμενο και το συνταξιούχο.\nΗ παραγωγή του πρωτογενή και του δευτερογενή τομέα της οικονομίας αυξήθηκε χάρη στη σύγχρονη τεχνολογία χωρίς να καρπωθεί η κοινωνία στο σύνολο της αυτό που δικαιούται αφού συμμετέχει με όλες της τις δυνάμεις σε αυτήν.\nΟ τριτογενής τομέας με αιχμή του δόρατος το χρηματοπιστωτικό σύστημα υπεραναπτύχθηκε αξιοποιώντας τον αποθηκευμένο και άδικα διανεμημένο πλούτο των λίγων για να στραγγαλίσει με τον υπερδανεισμό και τα πανωτόκια τα νοικοκυριά και τους μη προνομιούχους -ενώ πρώτα, πολύ έντεχνα τους έπεισε ότι αυτός είναι μονόδρομος- πουλώντας τους χρηματοπιστωτικά υποκατάστατα ονείρων.\nΤο ασφαλιστικό σύστημα εξακολουθεί να είναι άδικο και κάθε προσπάθεια που γίνεται για τη δήθεν βελτίωση και επίλυση των προβλημάτων του, το καθιστά ακόμη πιο άδικο και διευρύνει τις ανισότητες μεταξύ των ασφαλισμένων.\nΔεν είναι ανταποδοτικό των κόπων και των εισφορών των προηγούμενων γενεών και δεν τους εξασφαλίζει την αξιοπρέπεια στη σύνταξη και την περίθαλψη.\nΗ απόπειρα για την ανατροπή και των τελευταίων κεκτημένων των ασφαλισμένων που επιχειρεί η συντηρητική δεξιά (βαπτίζοντας την τεχνοκρατική και απαραίτητη), πρέπει να αντιμετωπιστεί και να απαντηθεί από το σύνολο της κοινωνίας.\nΗ καταστροφή του περιβάλλοντος παίρνει συνεχώς μεγαλύτερες διαστάσεις.\nΗ τρομακτική αντίφαση που υπάρχει δηλαδή η ραγδαία ανάπτυξη της τεχνολογίας από τη μια πλευρά, που θα έπρεπε να προστατεύει το περιβάλλον και η ολοένα αυξανόμενη καταστροφή του από την άλλη, γεννάει μόνο ερωτηματικά τα οποία δεν παίρνουν απαντήσεις.\nΗ οικονομική ανάπτυξη των λίγων, που βασίζεται στην αδιαφορία για το περιβάλλον και τις συνέπειες της καταστροφής του, καταπατά βάναυσα το δικαίωμα των πολλών για ένα περιβάλλον ανθρώπινο που ανήκει σε όλους μας και όχι στον καθένα χωριστά.\nΤο ΠΑΣΟΚ σήμερα\nΜέσα στο πλαίσιο της κρίσης που περιγράφεται παραπάνω, στον μικρόκοσμο Ελλάδα η κοινωνία και οι πολίτες καλούνται να δώσουν τη μάχη τους, να αντισταθούν, να παλέψουν και να ακυρώσουν στην πράξη τις πολιτικές που οδήγησαν σε αυτή την κρίση.\nΟ σοσιαλιστικός χώρος, το δημοκρατικό λαϊκό κίνημα και η ευρύτερη αριστερά είναι η στιγμή που πρέπει να πρωταγωνιστήσουν, να ενώσουν, να εκφράσουν και να αντιμετωπίσουν τη λαίλαπα του νεοφιλελευθερισμού και της συντήρησης που επιβάλει τους κανόνες και τη συμπεριφορά της.\nΗ αριστερά οφείλει για άλλη μια φορά να είναι μπροστάρης στον αγώνα για αξιοπρέπεια στον κάθε πολίτη και για την επιβίωση του οράματος συνολικά στη κοινωνία.\nΕίναι μονόδρομος η άρνηση με επιχειρήματα, η αντίσταση, η πρόταση, η ανατροπή και η νίκη.\nΤο ΠΑΣΟΚ στη συγκυρία αυτή οφείλει να είναι ΠΑΣΟΚ, γιατί μόνο έτσι μπορεί να έχει σοβαρό και δημιουργικό ρόλο στις εξελίξεις.\nΗ ίδρυση του ΠΑΣΟΚ το 1974 έγινε για να απαντήσει και να δώσει διέξοδο στις ανάγκες, τα οράματα και τα θέλω της μεταπολιτευτικής Ελλάδας. Συγκροτήθηκε ο πολιτικός φορέας της ελπίδας και της νίκης των μη προνομιούχων. Των ανθρώπων δηλαδή που ασφυκτιούσαν οικονομικά, κοινωνικά, πολιτιστικά και ιστορικά μέσα στον κλοιό της σκληρής δεξιάς και του μετεμφυλιακού κράτους.\nΣτη συγκρότηση αυτή συμμετείχαν και ενεργοποιήθηκαν όλα τα ζωντανά κοινωνικά στρώματα που δεν μπορούσαν να εκφραστούν από τους παραδοσιακούς σχηματισμούς του κέντρου και την αστική εκδοχή τους για την πολιτική και που δεν έβρισκαν διέξοδο έκφρασης στην κομμουνιστική αριστερά, αφού εκείνη δεν κατάφερε από τη μεριά της να υπερβεί την εσωστρέφεια, το δογματισμό και την ηττοπάθειά της.\nΟι κοινωνικές δυνάμεις που δημιούργησαν το ΠΑΣΟΚ δεν χωρούσαν πουθενά αλλού, γι’ αυτό διαμόρφωσαν το πολιτικό εργαλείο :\n Που κουβάλησε την ελπίδα για καλύτερη ζωή σε ολόκληρη την κοινωνία με βασικές αρχές την ανθρωπιά την αλληλεγγύη και τη συμμετοχή.\n Που έδειξε ότι μπορεί να κερδίζει την εμπιστοσύνη, να εμπνέει τη σιγουριά και να νικάει.\n Που μας έκανε εθνικά υπερήφανους υπερβαίνοντας τη λογική της μιζέριας και τη στερεότυπη αντίληψη της μικρής πλην όμως έντιμης χώρας και μας ταξίδεψε είτε νοητά είτε πραγματικά σαν ισότιμους πολίτες και νέους ανθρώπους σε κάθε γωνιά της γης.\n Που μας έκανε υπερήφανους για πολλά κομμάτια της ιστορίας μας που μέχρι τότε τα βιώναμε αποσπασματικά, με το σταγονόμετρο και σε στενό οικογενειακό κύκλο (Εθνική Αντίσταση, Πολυτεχνείο).\n Που δημιούργησε τη νέα πραγματικότητα - ότι η αριστερά και η προοδευτική αντίληψη πέρα από τη συνολική θεώρηση για τον κόσμο μπορεί να δίνει λύσεις και απαντήσεις σε σειρά από καθημερινά προβλήματα της κοινωνίας και να βελτιώνει την ποιότητα της ζωής όλων των ανθρώπων.\nΟ πατριωτικός χαρακτήρας του ΠΑΣΟΚ\nΤο τρίπτυχο Εθνική Ανεξαρτησία - Λαϊκή Κυριαρχία - Κοινωνική Απελευθέρωση, υπήρξε και παραμένει ο θεμελιώδης λίθος και το κυρίαρχο συστατικό του δημοκρατικού κινήματος στην Ελλάδα.\nΟ πατριωτικός χαρακτήρας του ΠΑΣΟΚ και η ταυτότητα του είναι η βασική αιτία, που ξεπέρασε το στενό πλαίσιο της ταξικής συγκρότησης του με τη στενή μαρξιστική έννοια και εξελίχθηκε σε ευρύ λαϊκό κίνημα σε αντίθεση με τα σοσιαλιστικά κόμματα της Ευρώπης.\nΈτσι διαμορφώθηκαν οι συνθήκες νίκης και προοπτικής και έτσι το ΠΑΣΟΚ κατάφερε να συμβάλει ουσιαστικά στην προοδευτική εξέλιξη της χώρας.\nΤο ΠΑΣΟΚ σήμερα 2 μύθοι και 1 πραγματικότητα\nΣε πλήρη αντίθεση με τις συνθήκες ίδρυσης αλλά και με τη φιλοσοφία της συγκρότησης του ΠΑΣΟΚ, σήμερα βρισκόμαστε σε τελείως διαφορετική θέση. Σε συνεχή πολιτική πτώση, σε αδυναμία παραγωγής πολιτικής, αφού λείπει και ο χώρος παραγωγής της αλλά και εκείνοι που θα την παράγουν, σε απογοήτευση όσων πίστεψαν και όσων εκφράστηκαν\n1. Η ερμηνεία και η δικαιολογία, είτε ότι βρισκόμαστε σε άλλη εποχή, είτε ότι δεν υπάρχει η χαρισματική πολιτική προσωπικότητα του Ανδρέα Παπανδρέου, είναι ανεπαρκής.\nΘα ίσχυε, αν θεωρούσαμε ότι σήμερα πρέπει να προτάσσουμε τα ίδια κοινωνικά και θεσμικά αιτήματα με το ’74 πράγμα που δεν συμβαίνει.\nΘα ίσχυε, εάν διατυπώναμε τον ίδιο πολιτικό λόγο.\nΘα ίσχυε, εάν δεν είχαμε κάνει δεκάδες οργανωτικές αλλαγές και πειραματισμούς.\nΘα ίσχυε, εάν πιστεύαμε ότι το μοναδικό πρόβλημα του ΠΑΣΟΚ είναι η ηγεσία του.\nΘα ίσχυε, εάν παραμέναμε προσκολλημένοι σε αγκυλώσεις για την Ευρώπη, τον κόσμο, την οικονομία, τον κρατισμό και πολλά άλλα πράγματα.\nΔεν ισχύει, δεν είναι η αιτία του προβλήματος.\n2. Η θεωρία ότι το ΠΑΣΟΚ δεν έχει πολιτικές θέσεις για τίποτα και ο συνολικός μηδενισμός δεν έχει βάση.\nΈχει πρόγραμμα και θέσεις, έχει άποψη και παρά το γεγονός ότι το πρόγραμμα του δεν έχει όλες τις τομές που θα θέλαμε είναι τουλάχιστον πεδίο για να γίνει διάλογος.\nΔεν μπορεί όμως να φτάσει στον απλό πολίτη, στον ψηφοφόρο. Λείπει ο τρόπος που από ένα θεωρητικό μπούσουλα θα μετατραπεί σε αντικείμενο κουβέντας στη βάση.\nΑυτό συμβαίνει γιατί το εργαλείο που λέγεται κόμμα είναι κατεστραμμένο και αναξιόπιστο στα μάτια τη κοινωνίας.\nΟ κόσμος δεν έχει πρόβλημα με το σύνολο των θέσεων (μπορεί να έχει με κάποιες από αυτές), έχει αντίθεση με το γρανάζι που λέγεται ΠΑΣΟΚ είτε είναι το πολιτικό προσωπικό του είτε είναι ο τρόπος δράσης του.\nΔεν γίνεται πιστευτό.\nΤο κυρίαρχο πρόβλημα που αντιμετωπίζει σήμερα το ΠΑΣΟΚ σαν σοσιαλιστικό κόμμα είναι ότι έχει αποκοπεί πλήρως από την κοινωνία και της ανάγκες της.\nΕίναι αποστασιοποιημένο εκ των πραγμάτων από τις κοινωνικές δυνάμεις που μέχρι σήμερα τουλάχιστον, συμμετείχαν σε αυτό και το οδηγούσαν.\nΗ μορφή, η δομή και η λειτουργία του ΠΑΣΟΚ σήμερα είναι ξένη και ασύνδετη με αυτό που πραγματικά ζει η κοινωνία.\nΤο οργανωτικό μοντέλο του κόμματος είναι απροσδιόριστο.\nΤο ανοιχτό κόμμα έχει μετατραπεί σε αχανές, ασαφές και ανύπαρκτο κόμμα.\nΔεν μπορείς να το συναντήσεις πουθενά γιατί δεν υφίσταται με την έννοια της καθημερινής ύπαρξης (πολύ περισσότερο δε με λειτουργία και δράση).\nΥπάρχει, δρα και λειτουργεί κατ’ επιλογή και μόνο για συγκεκριμένους λόγους.\nΣε κάθε τοπική κοινωνία το ΠΑΣΟΚ υφίσταται σαν σώμα «εθελοντών» συμμετεχόντων όταν πρόκειται να εκλέξει συνέδρους, νομαρχιακές, κομματικά όργανα κ.λ.π., όταν πρόκειται να δώσει χρίσματα (γιατί να δίνει;) σε υποψηφίους δημάρχους, νομάρχες κ.λ.π..\nΈχει μεταλλαχθεί σε ένα φοβερό και τρομερό μηχανισμό διεκπεραίωσης εκλογικών διαδικασιών ανεξαρτήτως γιατί γίνονται αυτές οι εκλογές, ποια πολιτική άποψη εκφράζουν αυτοί που συμμετέχουν, γιατί πρέπει να νικήσουν.\nΕκλογές για τις εκλογές δηλαδή και ψηφοφόροι για τους υποψηφίους. Μέλη μιας χρήσης, εκλογικό πανηγύρι, νικητές που δεν ξέρουν τι να κάνουν τη νίκη τους και ηττημένοι που σίγουρα αδικήθηκαν από τους μηχανισμούς, ασχέτως αν οι δικοί τους μηχανισμοί δεν μπόρεσαν να κερδίσουν. Εκλογικοί αντιπρόσωποι όλων των συσχετισμών, ασχέτως αν δεν υπάρχουν εκλογικοί αντιπρόσωποι στα εκλογικά τμήματα των Εθνικών Εκλογών (τραγική ειρωνεία).\nΌταν μάλιστα υλοποιούνται όπως μπορούν τέλος πάντων πολιτικές διαδικασίες, συνελεύσεις και ολομέλειες είναι πρακτικά αδύνατο να ενημερωθούν και να συμμετέχουν τα μέλη και οι φίλοι –μικρή η διαφορά- του ΠΑΣΟΚ γιατί ο αριθμός τους πλέον αγγίζει το σύνολο των ψηφοφόρων του κινήματος σε κάθε Δήμο, οπότε χρειάζεται κανονική προεκλογική εκστρατεία με μεγάλο προϋπολογισμό μόνο και μόνο για να γίνει μια συνάντηση.\nΤο αποτέλεσμα είναι ότι συμμετέχουν στις διαδικασίες κατά συντριπτική πλειοψηφία οι αξιωματούχοι και οι τοπικοί πολιτικοί παράγοντες και ανακυκλώνονται στις μεταξύ τους αντιθέσεις και συγκρούσεις χωρίς βέβαια όλο αυτό το γεγονός να αφορά οποιονδήποτε άλλο πολίτη ή κομμάτι της κοινωνίας.\nΣήμερα οι πρωτοπορίες και τα δυναμικά στελέχη κάθε χώρου δεν εντάσσονται στο ΠΑΣΟΚ.\nΟι βιοπαλαιστές, οι εργαζόμενοι και οι συνταξιούχοι που δεν εκφράζονται από τις συνδικαλιστικές ηγεσίες τους, δεν εντάσσονται στο ΠΑΣΟΚ.\nΟι μαθητές οι φοιτητές και οι νέοι που δεν χωρούν στα νεολαιίστικά σχήματα των παρατάξεων, αφού εκείνα ασχολούνται με την εσωστρέφεια τους και την αναπαραγωγή του παραγοντισμού και εσωκομματικού ανταγωνισμού τους, δεν εντάσσονται στο ΠΑΣΟΚ.\nΤα δυναμικά ανερχόμενα στρώματα της παραγωγής που ασφυκτιούν στο γραφειοκρατικό σύστημα και αναζητούν διέξοδο, δεν έχουν λόγο σήμερα να εκφραστούν μέσα στο ΠΑΣΟΚ γιατί αυτό ασχολείται με τα δικά του πράγματα κι εκείνοι έχουν οριοθετήσει τους στόχους τους διαφορετικά.\nΟι άνθρωποι της τέχνης, της διανόησης και της επιστήμης δεν εντάσσονται στο ΠΑΣΟΚ γιατί έχουν επιλέξει για τον εαυτό τους το ρόλο του πρωταγωνιστή και όχι του κομπάρσου και του διεκπεραιωτή αποφάσεων.\nΤο γεγονός λοιπόν ότι όλες οι παραπάνω κοινωνικές δυνάμεις και οι πρωτοπορίες τους δεν εντάσσονται στο ΠΑΣΟΚ (σε αντίθεση με το 1974 όπου οι ίδιες δυνάμεις το θεωρούσαν ως τη φυσική διέξοδο έκφρασης τους), απαγορεύει επί της ουσίας την ανανέωση του κινήματος από τη βάση της κοινωνίας.\nΣτερείται το ΠΑΣΟΚ τον πλούτο των ιδεών και τη δυνατότητα να ξαναγίνει ο χώρος έκφρασης των κοινωνικών αναζητήσεων και των αιτημάτων της εποχής.\nΚαθίσταται το ΠΑΣΟΚ όχι εκφραστής, αλλά παραγωγός θέσεων και προγραμμάτων μέσα από μία γραφειοκρατική διαδικασία.\nΤο κύριο όμως αίτιο για την άρνηση συμμετοχής όλων αυτών των ζωντανών κομματιών της κοινωνίας, είναι το γεγονός ότι η ένταξή τους δεν γίνεται σε ισότιμη πολιτική βάση με σεβασμό στον πολύτιμο χρόνο και κόπο που θα διαθέσουν, αλλά πραγματοποιείται με όρους στρατιώτη στον οποιονδήποτε κομματικό στρατό που καλείται μόνο για να ανανεώνει σε τακτά χρονικά διαστήματα την παρουσία του υπάρχοντος πολιτικού προσωπικού στα κομματικά όργανα λήψης των αποφάσεων.\nΔεν του δίνεται η δυνατότητα επί της ουσίας να συμμετέχει στη λήψη και τον καθορισμό των αποφάσεων, που σήμερα έχει ανάγκη περισσότερο από ποτέ όλο το ΠΑΣΟΚ για την ανανέωση του.\nΑπό την άλλη χρησιμοποιούνται μια σειρά από διοικητικά μέτρα με ποσοστώσεις, για να κατακτηθεί το αυτονόητο πολιτικά σε ένα ζωντανό κόμμα, η ισότιμη συμμετοχή των γυναικών και των νέων.\nΕνώ λοιπόν η εξωτερική ανανέωση δεν συντελείται για όλους τους παραπάνω λόγους, η εσωτερική ανανέωση και ανασυγκρότηση δεν γίνεται αλλά και να γίνει δεν αρκεί.\nΔεν γίνεται, γιατί οι εσωτερικές συγκρούσεις έχουν χαρακτήρα προσωπικών αντιπαραθέσεων και αγωνίας για την ανάληψη της κάθε εξουσίας (κομματικής, αυτοδιοικητικής, κρατικής), μέσα από τη συγκρότηση προσωποπαγών μηχανισμών χωρίς ιδεολογικό περιεχόμενο, χωρίς διαφορετικές θέσεις και προτάσεις, χωρίς διαφορετική έκφραση.\nΔεν αρκεί, γιατί ένα κόμμα για να είναι προοδευτικό και σοσιαλιστικό πρέπει να είναι σε διαρκή αλληλεπίδραση με την κοινωνία και όχι κλειστό κλαμπ.\nΤο ΠΑΣΟΚ φορέας της ελπίδας.\nΤο ΠΑΣΟΚ για να μπορεί να διαδραματίζει ουσιαστικό και δημιουργικό ρόλο στην ελληνική κοινωνία πρέπει να ξαναγίνει ο πολιτικός φορέας της ελπίδας, για να μπορεί να οδηγεί το προοδευτικό δημοκρατικό κίνημα σε νίκη και προοπτική, για να μπορεί να αποτελεί τη φυσική διέξοδο έκφρασης κάθε ανατρεπτικής φωνής με πρόταση.\n• Η ελπίδα των μη προνομιούχων, για καλύτερη ζωή με εισόδημα ανάλογο με τη συμμετοχή τους στην παραγωγή.\n• Η ελπίδα των εργαζομένων, για κοινωνικές παροχές ανάλογες με τις ανάγκες τους.\n• Η ελπίδα των συνταξιούχων, για αξιοπρεπή σύνταξη και ιατροφαρμακευτική περίθαλψη, με σεβασμό στις εισφορές και τον ιδρώτα που κατέθεσαν επί δεκαετίες.\n• Η ελπίδα των βιοπαλαιστών, και των επαγγελματιών για μια πολιτεία που θα τους σέβεται και θα τους υπολογίζει σαν παραγωγική δύναμη και σαν τη ραχοκοκκαλιά της οικονομίας της χώρας.\n• Η ελπίδα των ανερχόμενων δυναμικών στρωμάτων και των επιστημόνων, για ένα κράτος δίκαιο και ευέλικτο χωρίς γραφειοκρατικές δομές, με ανοιχτούς τους ορίζοντες της ανάπτυξης αλλά και σεβασμό στα εργασιακά δικαιώματα.\n• Η ελπίδα των νέων, για ζωή με όραμα για το αύριο, για σπουδές και μόρφωση που να ανταποκρίνονται στη σημερινή πραγματικότητα, για το αυτονόητο δικαίωμα στην εργασία με πλήρη απασχόληση και κοινωνική ασφάλιση.\n• Η ελπίδα του κάθε Έλληνα και της κάθε Ελληνίδας, για μια υπερήφανη εξωτερική πολιτική, εθνικά ανεξάρτητη και για ισότιμο ρόλο της Ελλάδας στο διεθνές περιβάλλον και τους διεθνείς οργανισμούς.\n• Η ελπίδα όλων, για ένα περιβάλλον αναβαθμισμένο, πιο καθαρό, πιο ανθρώπινο ανάλογο με τις δυνατότητες που μας χαρίζει η χρήση της τεχνολογίας, για την οποία όλοι συνέβαλαν ο καθένας από τη μεριά του.\nΓια να μετατραπεί ξανά το ΠΑΣΟΚ στον πολιτικό φορέα που θα οδηγήσει όλες αυτές τις ελπίδες σε διέξοδο από τη σημερινή κρίση και να γίνει πάλι ο εκφραστής των οραμάτων στην ελληνική κοινωνία είναι απαραίτητη μία και μόνο προϋπόθεση, η οποία σήμερα δεν μπορεί να υλοποιηθεί. Δεν μπορεί γιατί δεν το επιτρέπει η λειτουργία, η σύνθεση και η νοοτροπία του ΠΑΣΟΚ.\nΟι κοινωνικές δυνάμεις που έχουν και κουβαλάνε αυτή την ελπίδα, να καταστούν το αμέσως επόμενο χρονικό διάστημα (γιατί σήμερα βρισκόμαστε στο +5) το κυρίαρχο αποφασιστικό σώμα στο ΠΑΣΟΚ, στην οργάνωση και στη λειτουργία του.\nΝα γίνουν αυτές οι δυνάμεις το κυρίαρχο πολιτικό, οργανωτικό και εκτελεστικό κομμάτι του ΠΑΣΟΚ και των οργάνων του και να εκφράσουν εκ των πραγμάτων πια τα κοινωνικά αιτήματα και τον τρόπο σκέψης που σήμερα λείπει.\nΜόνο με αυτή την προϋπόθεση όταν δηλαδή η πλειοψηφία του πολιτικού προσωπικού του ΠΑΣΟΚ θα εκφράζει την ελπίδα και όχι την προσμονή απλά για εξουσία, θα μπορέσει να αλλάξει η καθοδική και φθίνουσα πορεία του ΠΑΣΟΚ, να σταθεί στα πόδια του, να αντιδράσει και να νικήσει.\n‘Όσο δε συμβαίνει αυτό, οι παραπάνω δυνάμεις θα διατηρούν την αυτόνομη δράση τους είτε σε ομάδες είτε ο καθένας μόνος του. Μπορεί ακόμη να ψηφίζουν ή και να συμμετέχουν προσωρινά και σε άλλους πολιτικούς σχηματισμούς, θα είναι όμως η μαγιά, θα είναι η πρώτη ύλη, σε ότι καινούριο πολιτικά προκύψει, σε ότι ζωντανό και δημιουργικό μπορεί να γεννηθεί.\nΑυτή είναι ίσως η τελευταία ευκαιρία για τον πολιτικό χώρο που μας έκανε να νιώθουμε δικαίωση, που έκανε την προοδευτική παράταξη πολιτικά κυρίαρχη για τόσα χρόνια στην Ελλάδα, που μας έκανε να καταθέσουμε στο ΠΑΣΟΚ μερικά από τα ομορφότερα απογεύματα της ζωής μας.\nΜέλος του ΠΑΣΟΚ Κορυδαλλού\nΣύνεδρος στο 8ο Συνέδριο\n11 Μαρτίου 2008 - 11:04 μ.μ.\nΕίμαστε πολλοί, ας τα πούμε όλα. 13/03/08 ώρα7.30 Π ΦΩΤΕΙΝΟΠΟΥΛΟΣ\nΔιανύουμε μια περίοδο έκρηξης της αναξιοπιστίας και απαξίωσης θεσμών και αξιών, έλλειψης στόχων και προοπτικής για την χώρα και καθολικής απογοήτευσης για τους πολίτες.\nΗ κρίση του πολιτικού συστήματος, της οικονομίας, Της αποκοινωνικοποίησης των κόμματων, γίνεται και κρίση στη νέα γενιά και σε όλες τις πτυχές της καθημερινής μας ζωής.\nΑυτή η ανεπάρκεια του συστήματος βρίσκεται σήμερα σε πλήρη αναντιστοιχία με τις πραγματικές και πιεστικές ανάγκες της κοινωνίας μας.\nΗ αποτυχημένη, μονομερώς (και δήθεν) τεχνοκρατική πολιτική, που εφαρμόζει η κυβέρνηση και χρωματίζει ολόκληρη την κρατική μορφή, δεν χωράει τα όνειρα των νέων ανθρώπων.\nΗ οικονομική ανάπτυξη των ολίγων, δεν αξίζει την καταστροφή του περιβάλλοντος , που ανήκει σε όλους μας.\nΗ αποτυχία τους, στην παγκόσμια σφαίρα, στον Ευρωπαϊκό χώρο και στη χώρα μας, δεν θα γίνει δική μας «ενοχή», δική μας δικό μας κόστος και δικό μας έλλειμμα ζωής.\nΑυτή είναι η εποχή του 8ου συνεδρίου. Αυτό είναι και το θέμα του. Ότι η αδυναμία του συνεδρίου αυτού να προσφέρει υπεύθυνες, δημιουργικές, ριζοσπαστικές και νικηφόρας προοπτικής απαντήσεις, καθιστούν και το ΠΑΣΟΚ υπεύθυνο, συνένοχο για το πρόβλημα και τις συνέπειές του στον λαϊκό παράγοντα.\nΤην ίδια στιγμή ενώνονται πολλές φωνές μαζί. Φωνές εργαζόμενων και κάθε μορφής βιοπαλαιστών, φωνές εργατών και μεταναστών, φωνές δασκάλων και επιστημόνων, κραυγή της νέας γενιάς!!\nΟΛΟΙ ΜΑΖΙ, για να απαντήσουν:\n“ΔΕΝ ΘΑ ΠΗΔΗΞΟΥΜΕ ΚΙ ΕΜΕΙΣ ΑΠΟ ΤΟ ΜΠΑΛΚΟΝΙ.’’\nΕίναι οργισμένοι, είτε το εκδηλώνουν, είτε όχι. Δεν τους εξηγούν…\nπώς γίνεται ενώ αυξάνεται το ΑΕΠ, 14 συναπτά χρόνια, πρέπει τώρα η «θεραπεία» να ταυτίζεται με συγκράτηση μισθών, αφαίρεση κοινωνικών δικαιωμάτων, περισσότερα χρόνια δουλειάς, μικρότερη σύνταξη;\nΔεν πείθονται, την ώρα που οι τράπεζες, οι εταιρείες κινητής τηλεφωνίας και οι κουμπάροι, συγκεντρώνουν τον πλούτο του μόχθου μας, ότι η αναγκαία για την επιβίωση του συστήματος λύση, είναι ή νέα επιδείνωση της θέσης μας στον αγώνα της επιβίωσης.\nΘυμόνται, την υπόσχεση επανίδρυσης του κράτους. Αλλά τα χρόνια περνούν και βασιλεύει το φακελάκι. Και υποβαθμίζεται, σταδιακά όλο και πιο βαθιά, το Εθνικό Σύστημα Υγείας, που έχει πληρωθεί με τον ιδρώτα της εργασίας της τωρινής και της προηγούμενης γενιάς.\nΥπάρχει δρόμος έξω από το συμβιβασμό; Υπάρχει λύση έξω από τα όρια της ήττας;\nΕίναι η ώρα για μια μεγάλη αντεπίθεση που π.χ, θα επιδιώκει:\n• Αναδιανομή του εισοδήματος αντίστοιχη με εκείνη μετά την άνοδο του ΠΑΣΟΚ στην εξουσία το 1981.\n• Αύξηση των συντάξεων και βελτίωση των κοινωνικών παροχών σύμφωνα με τις ανάγκες των εργαζομένων και του λαού.\n• Ασφαλιστικό σύστημα που θα προστατεύει και θα σέβεται την εργασία και την ασθένεια και θα παρέχει αξιοπρέπεια στα γηρατειά.\n• Χρήματα υπάρχουν όταν υπάρχει πρόθεση αναδιανομής.\n• Θεραπεία υπάρχει: ανάπτυξη, βιώσιμη ανάπτυξη, ανάπτυξη που σέβεται το περιβάλλον και αξιοποιεί τις νέες τεχνολογίες, πράσινη ανάπτυξη.\nΗ ευθύνη των φορέων εκπροσώπησης πολιτικά και συνδικαλιστικά σε αυτή τη φάση είναι κρίσιμη. Οι ασάφειες, οι παλινδρομήσεις και οι καθυστερήσεις είναι ανεπίτρεπτες. Οι όποιες αδυναμίες της σημερινής έκφρασης των προοδευτικών δυνάμεων και των εργαζομένων θα αποδειχθούν συγκυριακές. Ένα ισχυρό, μορφωτικό, πολιτικοποιημένο, ριζοσπαστικό και δημιουργικό κίνημα του λαού, θα προκύψει και θα εκφραστεί, είτε αναμορφώνοντας τα, υπάρχοντα προοδευτικά αλλά αποπροσανατολισμένα κοινωνικά, κόμματα και συνδικάτα, είτε υπερβαίνοντας με διαφορετικό, δικό του τρόπο την εποχή μας.\nΤίθεται καθαρά ζήτημα ΠΑΣΟΚ. Βεβαίως! Για τους 6500 σύνεδρους, σίγουρα. Για τους απέξω όμως; Μήπως ήδη έχουν δώσει τις απαντήσεις τους; Μήπως, με όσα έχει πράξει το ΠΑΣΟΚ, έχει χάσει οριστικά την δυνατότητα να ανανεωθεί άλλη μία φορά και να αποτελέσει και πάλι εκείνον το φορέα που κάποτε—και επί πολλά χρόνια-- έκφρασε ότι πιο δημιουργικό, ότι πιο προοδευτικό, ότι πιο φιλολαϊκό, ότι πιο σύγχρονο.\nΣτο σημείο αυτό και επειδή η θέση που θα διατυπώσω, είναι καθαρή, πιο καθαρή από την (α) προ ολίγων ημερών τοποθέτησή μου, που βρίσκεται διατυπωμένη στο http://neagenia-neagenia.blogspot.com και όχι μόνο, είναι αναγκαίο, ως και πολύ βολικό για την παρουσίαση της θέσης μου, να αποκαλύψω κάτι. Ότι κάποιοι σύντροφοι περίπου με μάλωσαν, επειδή στην (α) τοποθέτηση, έγραψα τα εξής,( τα οποία προφανώς θα τεθούν και από εμένα και από άλλους, απευθείας στο συνέδριο και ανεξάρτητα από την ελπίδα που έχουν να παράγουν κάτι)\n…”Αν δεν απαντήσουμε, τότε η επανίδρυση και τα υπερβατικά σχέδιά μας, είναι κακόγουστο καλαμπούρι στα μάτια του λαού και της νεολαίας.”…\n…”ΠΩΣ ΘΑ ΑΛΛΑΞΟΥΝ;\nΤο ΠΑΣΟΚ, είναι ένα κατεστραμμένο εργαλείο.”…\nΠρώτα από όλα, υπενθυμίζω σε όσους προσπαθούν να με μαλώσουν, ότι είμαστε σε έναν προσυνεδριακό διάλογο, συνεπώς και μόνος μου τελείως να έμενα, έχω το δικαίωμα, να καταθέτω την κουτή και μειοψηφική άποψή μου. Δεύτερο, είναι καιρός καλός για να πούμε και τούτο, σε όποιους μας δίνουν τη μία ή την άλλη γραμμή. Αυτό το κόμμα δεν σας ανήκει, σε κανέναν ειδικά. Και εγώ προσωπικά, παρά το ότι οι προσδοκίες μου από αυτό το συνέδριο—εύχομαι να διαψευστώ--, είναι όμως περιορισμένες, θα λέω ως το τέλος τiς σκέψείς μου, ώσπου δηλαδή, να εξαντληθεί κάθε μου ελπίδα. Και να τι σκέπτομαι έντονα ετούτη την εποχή:\nΣκέπτομαι, ότι οι μπαμπάδες μας, την κοπάνησαν κάποτε από την ένωση κέντρου, για να έρθουν με το κόμμα των παιδιών τους. Για αυτόν το λόγο, ας είναι σαφές και το άλλο: ότι αυτός ο χώρος, αν είναι να μείνει έτσι όπως είναι τώρα, η ενότητα, μικρή, πολύ μικρή αξία έχει. Αν είναι πάλι κάποιοι, για δικό τους λόγο να τον κόψουνε στα δύο, δι ασήμαντο αφορμή, θα εισπράξουν τη θέση τους στο ντουλάπι που περιμένει πάντοτε για τέτοιες συμπεριφορές.\nΚαι ύστερα πάλι, που ξέρεις, συνέδριο είναι αυτό. Λίγες ώρες μείνανε. Συνέδριο είναι αυτό και μπορεί να σου πει και το άλλο. Δικό μας είναι το ΠΑΣΟΚ να σου πει. Δικό μας είναι και ότι θέλουμε το κάνουμε.\nΑλλαγή, αλλαγή, αλλαγή, το μεγαλώνουμε, το κονταίνουμε, το καίμε. Ναι , το καίμε. ΔΕΝ ΤΟ ΧΑΡΙΖΟΥΜΕ ΟΜΩΣ, μπορεί, λέω να πει το συνέδριο!\nΣτο σοβαρό μας θέμα όμως.\n1)Σωστά επισημαίνεται και αναλύεται, το νέο κοινωνικό πορτρέτο της ελληνικής κοινωνίας, η μεταβολή του ιστορικού υποκειμένου, η ανισότητα εντός των κοινωνικών ομάδων, που συνυπάρχει με την ανισότητα μεταξύ διαφορετικών ομάδων και προφανώς δεν έχουμε, όπως και δεν είχαμε ποτέ, στην Ελλάδα τουλάχιστον, ένα συμπαγές ταξικό μπλοκ. Θα πρέπει όμως, αυτή η σωστή προσέγγιση, να μην δημιουργήσει την παρεξήγηση ότι για τις σημερινές ανεπάρκειες του ΠΑΣΟΚ, φταίνε ... τα κοινωνικά στρώματα, που δεν αποτελούν συμπαγές μπλοκ. Γιατί, βεβαίως, οι μεταβολές αυτές, δεν σημαίνουν καθόλου ότι οι μη προνομιούχοι, με την στενή και με την ευρεία έννοια, έγιναν ξαφνικά μειοψηφία. Άρα, η αλήθεια είναι, ότι οι αδυναμίες των πολιτικών σχημάτων που έχουν το ρόλο να χτίζουν το πλειοψηφικό ρεύμα, αποτελούν πρόβλημα για όλους εκείνους που πρέπει να εκφράσουν και η ανάποδη ανάλυση, είναι δεύτερου βαθμού πρόβλημα.\n2)Για αυτόν εξάλλου το λόγο, επαναληπτικά, από χρόνια, επισημαίνεται ένα πρόβλημα που σε παλιότερα χρόνια δεν υπήρχε. Είναι πια πρόβλημα, η σαφήνεια και η ευκρίνεια, της διαφοράς ενός προοδευτικού, από έναν συντηρητικό φορέα.\n3)Θα μπορούσε ακόμα και έτσι απλά, να ορισθεί το περιεχόμενο της περίφημης ΕΠΑΝΙΔΡΥΣΗΣ. Αν, δηλαδή, γινόταν ξαφνικά σαφές, ποιοί είμαστε; τι θέλουμε; ποιό είναι το σχέδιο που συμφωνούμε; Και μπορούσε αυτό να αποδίδεται με σαφή φυσιογνωμία, τότε, δεν θα χάναμε ποτέ εκλογές. Αφού κανείς δεν θα ήταν μπερδεμένος, ποιος πολίτης που ανήκει στην πλειοψηφική ομάδα όπου αναφέρεται η επιδίωξή μας, δεν θα αγκάλιαζε ένα σχέδιο που τον ωφελεί;\n4)Ποιοι είμαστε λοιπόν; Eίμαστε πιά ένα άθροισμα στελεχών…από άλλο πλανήτη! Ο κόσμος καίγεται και ακόμα κάποιοι πιστεύουν στα σοβαρά ότι θα ξαναδούν τα υπουργεία τους. Άλλοι, που παίρνουν την κατάλληλη θέση, ως διπλανοί του αυριανού κυρίου υπουργού. Άλλοι, που παίρνουν κατάλληλες αντίπαλες θέσεις. Κατά τόπους, χωρίζονται σε απολίτικους προσωπικούς στρατούς για να διεκδικήσουν πόστα σε ένα κόμμα, που…πραγματικά δεν κάνει τίποτα. Κάθε τέσσερα χρόνια, το μισό «κόμμα» (του ενός υποψηφίου) κατά Δήμο, αφού διεκδικεί το χρίσμα του υποψηφίου Δημάρχου, στη συνέχεια καταγγέλλει την απαράδεκτη διαδικασία του χρίσματος, εξοργίζεται με την κατάφωρη αδικία, κατεβάζει αντάρτικα για να σώσει τους πολίτες. Όλες αυτές οι πλευρές, έχουν στην ημερήσια διάταξη τον εκβιασμό των άλλων ομάδων, την συντριβή του άλλου στρατού και συχνά, την συμμαχία με αμφισβητούμενους ανεξάρτητους και όχι μόνο.\nΤι θέλουμε λοιπόν; Μια εξουσία με οποιοδήποτε μέσο, χωρίς κανόνες, χωρίς αξίες, χωρίς να υπολογίζουμε κόστος, χωρίς ορατά οφέλη για τους πολλούς; Και ποιο είναι το σχέδιό μας; Να είναι τόσο κακός, χειρότερος ο αντίπαλος ώστε να προτιμηθούμε.\n5)Το χειρότερο όμως, δεν είναι που όλα αυτά συμβαίνουν, Είναι κάτι άλλο . Ότι, δυστυχώς, σήμερα, όλα αυτά, φαίνονται και αντιμετωπίζονται ως καθημερινά και φυσιολογικά. Ως στοιχεία του παιχνιδιού. Και κατά νομό αποτελούν ισχυρότατους μηχανισμούς, συμβιβασμένων, καιροσκοπικών μορφωμάτων, και συμφερόντων που πολλές φορές, υπερβαίνουν τα όρια του πολιτικού ανταγωνισμού, εκπροσωπώντας κατά περίπτωση άλλες εκδοχές συμφερόντων.\nΈτσι λοιπόν, κυρίως λόγο πλέον της πολύ ισχυρής ανθεκτικότητας και ικανότητας αυτών όλων των διασυνδεμένων συστημάτων και του εθισμού όλων μας στην ιδέα της ύπαρξής τους, ως αυτονόητης, δεν είναι σήμερα καθόλου απλό να φωνάξουμε όλοι μαζί αλλαγή, αλλαγή, αλλαγή και να υλοποιήσουμε την επανίδρυση.\nΓια αυτόν το λόγο σύντροφε πρόεδρε, όσο καλές προθέσεις και να έχεις, πράξη επανίδρυσης, νομίζω δεν θα μπορέσεις ούτε μόνος, ούτε και όλο το εθνικό συμβούλιο αν σύσσωμο και μάχιμο προκύψει την Δευτέρα, ομόφωνα, να τάσσεται στο πλευρό και στο πνεύμα σου και στο πνεύμα της νέας αλλαγής.\nΠεριθώριο ανανέωσης «από μέσα», δεν υπάρχει, θα γίνει μία από τα ίδια.\nΠεριθώριο ανανέωσης με είσοδο νέων, ζωντανών δυνάμεων, δεν υπάρχει, γιατί κανένας ζωντανός δεν ανέχεται να υποστεί την βία που ασκούν όλα αυτά τα μορφώματα.\nΔεν υπάρχει πια περιθώριο για πράξεις ανατροπής, με την έννοια της επανίδρυσης, υπάρχει μόνο μια πράξη ανατροπής: ΙΔΡΥΣΗ.\nΓια αυτόν τον λόγο σύντροφοι και εσείς, οι άλλοι, που εξακολουθείτε με τοποθετήσεις ή συμπεριφορές, να εντοπίζετε όλο το σημερινό πρόβλημα σε πρόβλημα ηγεσίας, συνέρθετε. Αναλογιστείτε τη θέση σας, αν όλο αυτό το τακτοποιημένο μπάχαλο βρισκόταν στην ευθύνη σας. Αναλογιστείτε ακόμα και την μικρότερη ευθύνη, που σημαίνει μια πολύ αυξημένη εκπροσώπηση στο εθνικό συμβούλιο. Και είναι αρκετό.\nΔεν υπάρχει πια πράξη άλλη πράξη ανατροπής. Παρά μόνο μία. ΙΔΡΥΣΗ.\n13 Μαρτίου 2008 - 7:58 π.μ.\nΛοιπόν Προκόπη, καλά τα λες, κάποιες όμως επισημάνσεις μου:\n1. Τη λέξη "ελπίδα" δεν την αποδέχομαι! Ως άνθρωποι δημοκράτες "δεν ελπίζουμε τίποτα, δεν φοβόμαστε τίποτα, είμαστε ελεύθεροι" (Δημώναξ, κυνικός φιλόσοφος και όχι Καζαντζάκης).\n2. Αφού δεν ελπίζουμε τότε οφείλουμε να πάρουμε την κατάσταση στα χέρια μας. Όσοι ήλπιζαν από "σωτήρες", είδαμε που κατάντησαν το μεγάλο Κίνημά μας!\n3. Η δημοκρατική παράταξη δεν έχει να κάνει πολλά πράγματα για να ανακάμψει, αρκεί να είναι συνεπής με τις αξίες και τους στόχους της. Η ασυνέπεια μας απέναντι στις ιδρυτικές μας διακηρύξεις και η ολιγαρχική συμπεριφορά και αντίληψη κάποιων είναι και η αιτία που το ΠΑΣΟΚ σήμερα βρίσκεται σε βαθιά πολιτική κρίση.\n4. Το ΠΑΣΟΚ δεν χρειάζεται επανίδρυση, αλλά τήρηση του Καταστατικού του! Όσοι δεν θέλουν τοπικές οργανώσεις και δημοκρατικές διαδικασίες να πάνε στο ΛΑΟΣ του Καρατζαφέρη.\n5. Και, τέλος πάντων, που πήγε ο πατριωτισμός μας;\nΠου πήγε ο ανθρωπισμός μας;\nΠου πήγε η επαναστατικότητά μας;\nΠου πήγε ο ΤΡΙΤΟΣ ΔΡΟΜΟΣ, που τόσο επίκαιρος ακόμα και σήμερα στέκει;\n6. Και ας αφήσουμε τους Μαρξ και λοιπούς ΕΠΙΤΕΛΟΥΣ. Είμαστε δημοκράτες και σοσιαλιστές, δεν είμαστε κομμουνιστές! Βάλε τον Ροβεσπιέρο και τον Κοραή καμιά φωτογραφία, αυτοί ήταν ΔΗΜΟΚΡΑΤΕΣ και ΠΑΤΡΙΩΤΕΣ, πάνω στις αξίες που εκείνοι διακήρυξαν είναι γραμμένο και το πνεύμα της Τρίτης Σεπτέμβρη! Η οποία, πόσο επίκαιρη ακόμα είναι στις ψυχές και τις ανάγκες μας.\nΗ λύση είναι μία: ΝΑ ΞΑΝΑΓΙΝΟΥΜΕ ΠΑΣΟΚ! Τόσο απλά!\nΣτέφανος, ο παλιός σου σύντροφος...\n13 Μαρτίου 2008 - 4:18 μ.μ.


Τελευταία ενημέρωση: 2020-08-11, 16:00:04\nΑνοδική τάση σημειώνεται παράλληλα στο ηλεκτρονικό εμπόριο, λόγω της πανδημίας\nΝέα δεδομένα καταγράφονται στην τοπική αγορά και το εμπόριο γενικότερα, με αυξητική τάση στις τηλεφωνικές παραγγελίες, κυρίως από άτομα μεγάλης ηλικίας, λόγω της πανδημίας. Ανάλογη τάση καταγράφεται, παράλληλα, στο ηλεκτρονικό εμπόριο, που κερδίζει διαρκώς έδαφος, μεταξύ των επαγγελματιών και των καταναλωτών.\nΟι τηλεφωνικές παραγγελίες, που παραδοσιακά καταγράφονταν σε μάρκετ και άλλους συναφείς κλάδους, επεκτείνονται σε ορισμένες περιπτώσεις και σε εμπορικά καταστήματα, καθώς άτομα μεγάλης ηλικίας παραμένουν στο σπίτι, για τον φόβο του κορονοϊού.\nΕντυπωσιακή αύξηση παρουσιάζει την ίδια στιγμή το ηλεκτρονικό εμπόριο, με τον πρόεδρο του Εμπορικού Συλλόγου Βόλου και Νέας Ιωνίας Απόστολο Οντόπουλο να επισημαίνει στον ΤΑΧΥΔΡΟΜΟ ότι «το ηλεκτρονικό εμπόριο έχει διατηρήσει μεγάλο ποσοστό σε επίπεδο πωλήσεων. Στη διάρκεια της καραντίνας δεκαπλασιάστηκαν οι παραγγελίες στα e - shop, ενώ μετά το άνοιγμα των καταστημάτων διατηρείται πολύ καλό ποσοστό, που μεταφράζεται σε διπλασιασμό των πωλήσεων, σε πολλές περιπτώσεις, σε σύγκριση με την προ καραντίνας εποχή».\nΠροφανής είναι η νέα τάξη πραγμάτων που έχει διαμορφωθεί στην τοπική αγορά λόγω της καραντίνας, με τον πρόεδρο να επισημαίνει ότι: «Τα e - shop έχουν αυξήσει το μερίδιο αγοράς. Οι πωλήσεις σε πολλές περιπτώσεις έχουν διπλασιαστεί σε σχέση με την προ της καραντίνας εποχή. Σε σύγκριση με το δίμηνο Ιανουάριος – Φεβρουάριος, υπάρχουν e - shop με διπλάσιες πωλήσεις, ακόμη και τριπλάσιες σε ορισμένες περιπτώσεις. Το ηλεκτρονικό εμπόριο είναι πλέον μια πραγματικότητα».\nΤα νέα δεδομένα δημιουργούν τις κατάλληλες προϋποθέσεις για επιχειρηματικά ανοίγματα και κινήσεις προς τη συγκεκριμένη κατεύθυνση. Ενδεικτικό των προαναφερθέντων είναι το νέο επιχειρηματικό βήμα του Βολιώτη εμπόρου Νίκου Σοφιάδη, με επίκεντρο τις τηλεφωνικές και ηλεκτρονικές παραγγελίες. Οπως ανέφερε ο ίδιος στον ΤΑΧΥΔΡΟΜΟ, δημιούργησε νέο κατάστημα στην οδό Σκενδεράνη, το οποίο θα λειτουργήσει από την 1η Σεπτεμβρίου, σύμφωνα με όλα τα ενδεδειγμένα υγειονομικά πρωτόκολλα, για την εξυπηρέτηση των καταναλωτών.\n«Διακρίνουμε μια νέα τάση στην αγορά, η οποία θα είναι εντονότερη τον χειμώνα και εκτιμώ ότι θα λειτουργούμε σε μεγάλο ποσοστό, ακόμη κι αν παρέλθει η πανδημία, με τηλεφωνικές παραγγελίες και e - shop», επισημαίνει. Παρά το γεγονός ότι τη δεδομένη χρονική περίοδο το ενδιαφέρον των καταναλωτών στρέφεται στις κοντινές παραλίες και τις καλοκαιρινές διακοπές, το αμέσως επόμενο διάστημα αναμένεται να σημειώσουν περαιτέρω ανοδική πορεία οι τηλεφωνικές και οι ηλεκτρονικές παραγγελίες στην τοπική αγορά.\nΟπως επισημαίνει ο κ. Σοφιάδης, παρά το γεγονός ότι παρατηρείται στασιμότητα σε όλους τους κλάδους του εμπορίου κατά τη θερινή περίοδο, η πανδημία διαμορφώνει καινούργια δεδομένα στην τοπική αγορά, που αναμένεται να είναι ευδιάκριτα το αμέσως επόμενο διάστημα.


ID-on't renounce my freedom: Aσφάλεια στο διαδίκτυο μετά το PRISM\nΤο σκάνδαλο διαδικτυακής παρακολούθησης PRISM στις ΗΠΑ έχει επηρεάσει πολλούς χρήστες του ίντερνετ. Πως μπορούν να προστατευθούν τα προσωπικά δεδομένα στο διαδίκτυο από μη ειδικούς;\nO Xόλγκερ Μπλάιχ, ειδικός σε θέματα διαδικτύου και συντάκτης στο περιοδικό για υπολογιστές, είναι ιδιαίτερα προβληματισμένος μετά τις αποκαλύψεις για το πρόγραμμα παρακολούθησης προσωπικών δεδομένων PRISM για λογαριασμό της Υπηρεσίας Εθνικής Ασφάλειας των ΗΠΑ (NSA). H πρόσβαση σε ηλεκτρονικά δεδομένα χρηστών του ίντερνετ έγινε, όπως αποκαλύφθηκε, με τρόπους που μέχρι τώρα θεωρούνταν αδιανόητοι. «Προφανώς κανείς δεν μπορούσε να πιστέψει πως μία τέτοιου μεγέθους ηλεκτρονική κατασκοπεία λάμβανε χώρα», λέει ο γερμανός ειδικός. «Εάν για παράδειγμα ήξεραν εκ των προτέρων πως δεν υπάρχει ανωνυμία στο διαδίκτυο και πως προσωπικά τους δεδομένα μπορούν να καταγραφούν, ενδεχομένως να συμπεριφέρονταν διαφορετικά». Κάτι τέτοιο, όπως αποδείχθηκε, δεν συνέβη στην υπόθεση PRISM. Το ζήτημα είναι τι γίνεται από δω και στο εξής. Αν και πώς οι πολίτες μπορούν να σερφάρουν στο ίντερνετ διασφαλίζοντας τη μέγιστη δυνατή ασφάλεια των προσωπικών τους δεδομένων.\nΔιαχείριση και προστασία προσωπικών δεδομένων\nΣοκ στον «παγκόσμιο ιστό» έχει προκαλέσει η υπόθεση διαδικτυακής κατασκοπείας PRISM\nΣύμφωνα με τον Χόλγκερ Μπλάιχ μία πρώτη αντίδραση θα ήταν να αποφεύγεται η πλοήγηση σε ιστοτόπους που λήγουν σε .com ή .us, ένδειξη για ιστοσελίδες, οι οποίες υπόκεινται στο αμερικανικό δίκαιο του διαδικτύου. Πολλές φορές οι ενδείξεις αυτές δεν αφορούν αμερικανικές ιστοσελίδες ή τουλάχιστον δεν είναι απαραίτητο ο κεντρικός διακομιστής να έχει τη βάση του στις ΗΠΑ. Η έδρα του διακομιστή είναι κομβικής σημασίας, γιατί από αυτή καθορίζεται το νομικό πλαίσιο στο οποίο υπόκειται. Τι θα συνέβαινε όμως στο διαδίκτυο αν μία μέρα μαζικά οι χρήστες απέφευγαν ιστοσελίδες όπως αυτές των google, facebook, skype, youtube, apple, microsoft; Σίγουρα το ίντερνετ δεν θα ήταν όπως το γνωρίζουμε σήμερα, μιας και όλες οι παραπάνω είναι μόνο μερικές από τις ιστοσελίδες που σχετίστηκαν με την επίμαχη υπόθεση.\nΟ Κρίστοφ Μάινελ, επικεφαλής του γερμανικού ινστιτούτου πληροφορικής Hasso Plattner συνιστά ψυχραιμία αλλά και προσοχή στην πλοήγηση: «Για παράδειγμα, προσωπικά δεν έχω λογαριασμό στο facebook και προσέχω τα email που λαμβάνω και στα οποία απαντώ, όπως επίσης και τους ιστοτόπους που χρησιμοποιώ. Αυτό είναι είδος απλής προστασίας των προσωπικών δεδομένων που ξεκινά από εμάς». Ο Μάινελ συνιστά επίσης στους χρήστες να μην κάνουν ενέργειες στο διαδίκτυο, τις οποίες δεν κατανοούν πλήρως.\nΠροσοχή στη διαχείριση προσωπικών δεδομένων στο διαδίκτυο συνιστούν ειδικοί\nΤο διαδίκτυο παραμένει εν πολλοίς ένας αυτοδιαχειριζόμενος εικονικός παγκόσμιος χώρος. Διαφορετικοί νόμοι ισχύουν σχετικά με την ασφάλεια στο διαδίκτυο σε κάθε χώρα. «Εάν επισκεφθώ πχ. μία διαδικτυακή υπηρεσία και δεν γνωρίζω το νομικό καθεστώς στο οποίο αυτή υπόκειται, δεν είναι σπάνιο να έρθω αντιμέτωπος ακόμη και νομικά προβλήματα», εξηγεί ο καθηγητής Μάινελ. Για παράδειγμα δεν είναι σπάνιο εθνικές νομοθεσίες να επιτρέπουν σε υπηρεσίες ασφάλειας να έχουν πρόσβαση σε προσωπικά δεδομένα μέσω της ηλεκτρονικής αλληλογραφίας. Αυτό δεν συμβαίνει μόνο στις ΗΠΑ, αλλά και σε πολλές άλλες χώρες, όπως και στη Γερμανία. «Κάθε υπηρεσία ηλεκτρονικής αλληλογραφίας στη Γερμανία που έχει πάνω από 10.000 πελάτες οφείλει να έχει ένα τέτοιο σύστημα ελέγχου», επισημαίνει ο Χόλγκερ Μπλάιχ.\nΓια όλα αυτά, φαντάζει μάλλον έφικτη η επίτευξη της απόλυτης προστασίας στο διαδίκτυο. Επιπλέον επειδή οι πλειοψηφία του κόσμου που είναι «οnline» δεν είναι ειδικοί, η προστασία προσωπικών δεδομένων καθίσταται εύκολα ισχή. «Γι' αυτό κάποιος θα πρέπει να διασφαλίζει ότι τα προσωπικά δεδομένα μου δεν θα πέσουν στα λάθος χέρια», λέει ο καθηγητής Μάινελ. Και ως προς αυτό το σημείο, το διαδίκτυο δεν αποτελεί ακόμη «ώριμο πεδίο» για μία τόσο αυξημένη προστασία και νομική κατοχύρωση.


Masterchef 5: Η ομάδα που κέρδισε και ο πρώτος υποψήφιος προς αποχώρηση - TV24 - Youweekly\nMasterchef 5: Η ομάδα που κέρδισε και ο πρώτος υποψήφιος προς αποχώρηση\nΜεγάλη ανατροπή στο αποψινό συμβούλιο\nTV24 19.03.2021 23:35\nΤο συμβούλιο του αποψινού επεισοδίου του Masterchef έληξε με την ανακοίνωση της ομάδας που κέρδισε αλλά και με τον πρώτο υποψήφιο προς αποχώρηση.\nΗ κριτική επιτροπή συνάντησε την μπλε και την κόκκινη ομάδα προκειμένου να παρουσιάσουν τα λάθη και τις αδυναμίες που είχαν.\nΜετά το ξέσπασμα του Στέφανου αλλά και την μπηχτή του Ιωάννη, οι τρεις κριτές ανακοίνωσαν πως η ομάδα που τα πήγε καλύτερα ήταν η μπλε, οι παίκτες της οποίας εξασφάλισαν ασυλία.\nΣτην συνέχεια, ο αρχηγός της ομάδας, ο Αλέξανδρος, υπέδειξε ως πρώτη υποψήφια για αποχώρηση την Λία.\nMasterChef 5 - Κωνσταντίνος Χασιώτης: «Ένιωσα κάπως που πήρα το disavantage»\nΛίγες ώρες μετά την αποχώρησή του από το MasterChef 5, ο Κωνσταντίνος Χασιώτης μίλησε στην εκπομπή Στην φωλιά των ΚουΚου και μεταξύ άλλων αναφέρθηκε στο disavantage που πήρε στο τεστ δημιουργικότητας, το οποίος τον οδήγησε στην δοκιμασία αποχώρησης.\nO Κωνσταντίνος ήταν ο πρώτος παίκτης που είχε καταφέρει να πάρει το Golden Pass και να πάει απευθείας από την οντισιόν του στο σπίτι του MasterChef. Παρόλα αυτά, η χθεσινή δοκιμασία ήταν εξαιρετικά απαιτητική και βρέθηκε απέναντι σε δύο πολύ δυνατούς μάγειρες, τον Ιωάννη και τον Αντώνη.\nΈτσι, είδε την πόρτα τις εξόδου και στις δηλώσεις που έκανε εξήγησε πως στη διάρκεια της συμμετοχής του στο παιχνίδι δεν είχε δημιουργήσει ποτέ εντάσεις.\n«Γενικά ο διαγωνισμός είναι όλο εκπλήξεις, οπότε το κράταγα στο πίσω μέρος του μυαλού μου ότι μπορεί να έφευγα και πριν την εικοσάδα. Είναι το άγχος που σε κυριεύει 24ώρες το 24ωρο, οπότε μια στιγμή λάθους φέρνει όλο το λάθος.\nΠιστεύω ότι το disadvantage το πήρα για μαγειρικούς λόγους, για να με δυσκολέψουν. Ένιωσα λίγο κάπως, γιατί δεν είχα κάνει κάτι και στο σπίτι βοηθούσα τα πάντα να κυλάνε ήρεμα. Δεν έχω τσακωθεί ποτέ off camera. Δεν είμαι άνθρωπος που τσακώνεται γενικά και για να τσακωθώ πρέπει να φτάσω τελείως εκτός ορίων.», είπε μεταξύ άλλων ο Κωνσταντίνος Χασιώτης.


Οι προσφορές και deals του EnvieShoes στην Αθήνα συγκεντρωμένες σε μια σελίδα.\nΠροσφορές > Αθήνα > EnvieShoes\nFashion Icon ΔΕΡΜΑΤΙΝΟ ΠΕΔΙΛΟ : Γυναικείο πέδιλο από συνθετικό δέρμα ύψους 10 cm . Εντυπωσιακά & άνετα σε άκρως θηλυκή γραμμή , θα αναδείξουν κάθε σας βήμα .Διαθέτει φιάπα για άνεση & σταθερότητα . Συνδιάζεται υπέροχα με στενά φορέματα , φούστες και σορτς .\nEnvie Shoes ΔΕΡΜΑΤΙΝΟ ΨΗΛΟΤΑΚΟΥΝΟ ΠΕΔΙΛΟ : Γυναικείο πέδιλο από sued δέρμα σε άκρως θηλυκή γραμμή ύψους 11 cm .Ιδανικό για να απογειώσει ενά βραδυνό outfit , θα το βρείτε σε 2 διαφορετικές αποχρώσεις .\nEnvie Shoes ΔΕΡΜΑΤΙΝΟ ΜΠΟΤΑΚΙ : Γυναικείο μποτάκι από καστόρι δέρμα με τακούνι ύψους 6 cm.Διαθέτει διακοσμητικά κρόσσια απ το ίδιο υλικό και εσωτερικό φερμουάρ για τέλεια εφαρμογή.\nFashion Icon ΔΕΡΜΑΤΙΝΟ ΜΠΟΤΑΚΙ ΜΕ ΚΡΟΣΙΑ : Δερμάτινο μποτάκι ύψους 5 cm με εντυπωσιακά κρόσια .Φορέστε την καθ΄ όλη την διάρκεια της ημέρας και εντυπωσιάστε.\nFashion Icon ΜΠΟΤΑ : Γυναικεία μπότα από suede με τακούνι ύψους 10 cm.Εντυπωσιακή αφού είναι διακοσμημένη με κρόσσια θα τραβήξει τα βλέμματα και των πιο δύσπιστων!\nαρχική αξία: 119 €έκπτωση: 70%\nEnvie Shoes ΠΛΑΤΦΟΡΜΑ : Δερμάτινη γυναικεία πλατφόρμα με τακούνι ύψους 10 cm. Διαθέτει χρυσές μεταλλικές αγκράφες και πλατφόρμα από λινό ύφασμα.\nFashion Icon ANKLE BOOTS : Γυναικεία ankle boots από γνήσιο suede δέρμα υψηλής ποιότητας , με δερμάτινη εσωτερική φόδρα και τακούνι ύψους 9 cm . Διαθέτει χοντρό τακούνι για άνετο και σταθερό περπάτημα όλες τις ώρες της ημέρας.\nαρχική αξία: 99 €έκπτωση: 55%\nFashion Icon ΓΟΒΑ : Γυναικεία γόβα από suede με τακούνι ύψους 10 cm.Διαθέτει φερμουάρ αλλα και κορδόνια για τέλειο αποτέλεσμα.\nFashion Icon ΓΟΒΑ : Γυναικεία μυτερή γόβα από suede με τακούνι ύψους 10 cm.Αρκετά εντυπωσιακή και ευκολοσυνδύαστη θα σας συνοδεύσει παντού.\nFashion Icon ΔΕΡΜΑΤΙΝΟ ΠΕΔΙΛΟ : Γυναικείο πέδιλο δερμάτινο ύψους 10 cm . Ευκολοφόρετο και εντυπωσιακό μπορείτε να το φορέσετε σε κάθε σας εμφάνιση όλες τις ώρες της ημέρας .\nFashion Icon ΜΥΤΕΡΗ ΓΟΒΑ : Γυναικεία μυτερή γόβα από λουστρίνι με ρίγες και τακούνι ύψους 8 cm.Μία διαχρονική γόβα που θα σας χαρίσει ατελείωτες εξόδους!\nFashion Icon ΜΥΤΕΡΗ ΓΟΒΑ : Γόβα μυτερή από συνθετικό δέρμα ύψους 10 cm ! Κλασσική σχεδίαση και άψογη εφαρμογή , μία ακρως ευκολοφόρετη επιλογή για όλες σας τις εμφανίσεις .\nEnvie Shoes Μυτερή Γόβα : Γόβα Ελληνικής παραγωγήςι ! Κατασκευασμένη από συνθετικό δέρμα, με δερμάτινο πατάκι & τακούνι ύψους 6 cm .\nEnvie Shoes Μυτερή Γόβα : Ελληνικής παραγωγήςι ! Κατασκευασμένη από συνθετικό δέρμα, με δερμάτινο πατάκι & τακούνι ύψους 10 cm . Ιδανική για εντυπωσιακές εμφανίσεις !\nαρχική αξία: 89 €έκπτωση: 56%\nEnvie Shoes Μυτερή Γόβα : Ελληνικής παραγωγήςι ! Κατασκευασμένη από συνθετικό δέρμα, με δερμάτινο πατάκι & τακούνι ύψους 8 cm . Ιδανική για εντυπωσιακές εμφανίσεις !\nEnvie Shoes Μυτερή Γόβα : Ελληνικής παραγωγήςι ! Κατασκευασμένη από δέρμα, με δερμάτινο πατάκι & τακούνι ύψους 8 cm . Ιδανική για εντυπωσιακές βραδυνές εμφανίσεις !\nEnvie Shoes Γόβα : Ελληνικής παραγωγήςι ! Κατασκευασμένη από suede συνθετικό δέρμα, με δερμάτινο πατάκι & τακούνι ύψους 6 cm .\nEnvie Shoes Γόβα : Ελληνικής παραγωγήςι ! Κατασκευασμένη από συνθετικό δέρμα, με δερμάτινο πατάκι & τακούνι ύψους 6 cm .\nFashion Icon ΓΟΒΑ : Γόβα από λουστρίνι με δερμάτινο πάτο και ύψος τακουνιού 6 cm.Διαθέτει διακοσμητικό μεταλλικό φιόγκο ενώ διατηρεί κλασική γραμμή για στυλάτες εμφανίσεις.\nEnvie Shoes ΣΑΝΔΑΛΙ : Γυναικείο δερμάτινο σανδάλι σε εντυπωσιακές αποχρώσεις με ύψος 2 cm.Θα σας συνοδεύσουν σε όλες σας τις εξόδους.\nEnvie Shoes ΓΟΒΑ ΧΟΡΟΥ ΜΕ ΦΙΟΓΚΑΚΙ : Γυναικεία γόβα από συνθετικό δέρμα λουστρίνι με μαλακό πάτο και τακούνι ύψους 6 cm. Κλασική και διαχρονική θα σας συνοδεύσει παντού.\nFashion Icon ΨΗΛΟΤΑΚΟΥΝΗ ΓΟΒΑ PEEP TOE : Peep Toe Γόβα από συνθετικό δέρμα ύψους 12 cm με φιάπα για άνεση & σταθερότητα στο βάδισμα! Εντυπωσιακη και κομψή θα μαγνητίσει τα βλέμματα σε κάθε σας εμφάνιση .\nEnvie Shoes Μυτερή Γόβα : από συνθετικό δέρμα με δερμάτινο πατάκι & τακούνι ύψους 7 cm . Ιδανική για άνετες & στυλάτες εμφανίσεις !\nαρχική αξία: 99 €έκπτωση: 70%\nEnvie Shoes Μυτερή Γόβα : Ελληνικής παραγωγήςι ! Κατασκευασμένη από γνήσιο δέρμα, με δερμάτινο πατάκι & τακούνι ύψους 8 cm . Ιδανική για εντυπωσιακές βραδυνές εμφανίσεις !\nαρχική αξία: 89 €έκπτωση: 66%\nEnvie Shoes Μπαλαρίνες με πλατφόρμα\nEnvie Shoes ΜΠΟΤΑ : Γυναικεία μπότα από καστόρι ύψους 10 cm.Με ύψος πάνω απ το γόνατο θα εντυπωσιάσει στις βραδινές σας εξόδους.\nαρχική αξία: 95 €έκπτωση: 70%\nFashion Icon LACE UP ΓΟΒΑ : Γόβα μυτερή από συνθετικό δέρμα & δερμάτινη εσωτερική φόδρα ύψους 10 cm !Ευκολοφόρετη και εντυπωσιακή θα αναδείξει κάθε σας εμφάνιση !\nFashion Icon FLATFORM OXFORD : Γυναικεία Casual δετή πλατφόρμα ύψους 8 cm από συνθετικό δέρμα και δερμάτινη εσωτερική φόδρα . Το απόλυτο must της φετινής σεζόν θα τραβήξει όλα τα βλέμματα πάνω σας .\nEnvie Shoes PEEP TOE ΓΟΒΑ : Γυναικεία γόβα από λουστρίνι , με δέσιμο σχήματος Τ στο κουντεπιέ & τακούνι ύψους 6 cm. ! Η πιό πρακτική & άνετη πρόταση για τις βραδυνές σας εμφανίσεις !\nFashion Icon ΜΥΤΕΡΗ ΓΟΒΑ ΜΕ ΧΙΑΣΤΙ ΛΟΥΡΑΚΙΑ : Γόβα μυτερή από συνθετικό δέρμα 10 cm , διαθέτει λουράκια με χιαστί δέσιμο για άψογη εφαρμογή ! Φορέστε την σε όλες σας τις εξόδους και όλα τα μαγνητίστε τα βλέμματα .\nEnvie Shoes ΜΥΤΕΡΗ SUEDE ΓΟΒΑ : Γόβα μυτερή από συνθετικό δέρμα & δερμάτινη εσωτερική φόδρα ύψους 10 cm !Ευκολοφόρετη και εντυπωσιακή θα αναδείξει κάθε σας εμφάνιση !\nEnvie Shoes ΜΠΟΤΑΚΙ : Γυναικείο μποτάκι από suede Με τακούνι ύψους 10 cm.Διαθέτει εσωτερικό φερμουάρ και διακοσμητικά κρόσσια για να μεταμορφώσει τις εμφανίσεις σας.\nEnvie Shoes ΜΠΟΤΑΚΙ : Γυναικείο δερμάτινο μποτάκι με μαλακό πάτο.Εχει εσωτερικό φερμουάρ καθώς και διακοσμητικά λουριά με τοκάδες.Κατάλληλο για όλες τις ώρες της ημέρας.\nαρχική αξία: 109 €έκπτωση: 70%


Η ομάδα του φυσικοθεραπευτή Χαράλαμπου Τιγγινάγκα, συμμετείχε στις εργασίες του 4ου Πανελληνίου Συνεδρίου της Ιατρικής Εταιρείας Σπουδών, παρουσιάζοντας ομιλία με θέμα «Δευτεροπαθές Λεμφοίδημα άνω άκρου: Υπάρχει ελπίδα για τους ασθενείς;»\nΟμιλήτρια ήταν η Αθηνά Κατσιμήτρου Mld/Cdt και οι συνεργάτες:\nΚατερίνα Γκάζα, MLD/CDT\nΓιάννης Μαλαμάκης, PT\nΟίδημα χωρίς παθολογικά αίτια είναι η διόγκωση σε ένα τμήμα του σώματός μας που προκύπτει από την υπερβολική κατακράτηση υγρών. Συνήθως συσσωρεύεται στα κάτω άκρα και κυρίως στους αστραγάλους, αλλά μπορεί να επηρεάσει και άλλα μέρη του σώματος, όπως τα άνω άκρα και την περιοχή της κοιλιάς, προκαλώντας δυσλειτουργία στην πάσχουσα περιοχή. Υπάρχουν μια σειρά από φυσικούς τρόπους για να μειωθεί το οίδημα. Φυσικά πρέπει πρώτα να ζητήσετε τη συμβουλή του ιατρού σας για τα αίτια του οιδήματος και εάν δεν υπάρχει παθολογία σας δίνουμε μερικές προτάσεις για να μειώσετε το οίδημα με φυσικούς τρόπους.\nΗ θεραπεία του λεμφοιδήματος εξαρτάται από το στάδιο στο οποίο βρίσκεται το οίδημα και το πόσο έγκαιρα αρχίζει η αγωγή. Ανάλογα είναι και τα αποτελέσματα. Σε κάθε περίπτωση, ακόμη και όταν το οίδημα δεν είναι δυνατόν να αντιμετωπισθεί ολοκληρωτικά, υπάρχουν πολλές θεραπευτικές μέθοδοι προκειμένου να τεθεί υπό έλεγχο και να περιοριστεί, επιτυγχάνοντας ένα καλό αισθητικό και λειτουργικό αποτέλεσμα. Παράλληλα ο ασθενής απαλλάσσεται από πιθανούς μελλοντικούς κινδύνους.\nΔΕΥΤΕΡΟΠΑΘΕΣ ΛΕΜΦΟΙΔΗΜΑ ΜΕΤΑ ΑΠΟ Ca ΜΑΣΤΟΥ\nΛεμφοίδημα επακόλουθο ενός χειρουργείου μαστού προκαλείται από μηχανική βλάβη του λεμφικού συστήματος. Οι διαδικασίες του μεταβολισμού διαταράσσονται, πρωτεΐνη συσσωρεύεται στους ιστούς με όλες τις αρνητικές συνέπειες για την κυκλοφορία της λέμφου προκαλώντας λεμφοίδημα.\nΆλμα ζωής 2014\nΓια 6η συνεχή χρονιά η ομάδα του Χαραλάμπου Τιγγινάγκα, Πρ. Τμ. Φυσικοθεραπείας Α.Ο.Ν.Α. «Ο Άγιος Σάββας» παρουσίασε το σεμινάριο “Δευτεροπαθές Λεμφοίδημα μετά από Ca Μαστού” στα πλαίσια των εκπαιδευτικών σεμιναρίων «Αποφασίζω γιατί γνωρίζω» που ετήσια διοργανώνει ο Πανελλήνιος Σύλλογος Γυναικών με καρκίνο του μαστού ‘Άλμα Ζωής’.\nΑΠΟΤΕΛΕΣΜΑΤΙΚΟΤΗΤΑ ΠΡΟΤΕΙΝΟΜΕΝΟΥ ΠΡΩΤΟΚΟΛΛΟΥ ΓΙΑ ΤΟΝ ΕΛΕΓΧΟ ΔΕΥΤΕΡΟΠΑΘΟΥΣ ΛΕΜΦΟΙΔΗΜΑΤΟΣ ΜΕΤΑ ΑΠΟ Ca ΜΑΣΤΟΥ\nΑυτήν τη στιγμή επισκέπτονται τον ιστότοπό μας 2038 επισκέπτες και κανένα μέλος\nΑρχική ΕΠΙΠΛΟΚΕΣ ΤΟΥ ΛΕΜΦΑΔΕΝΙΚΟΥ ΚΑΘΑΡΙΣΜΟΥ Αθηνάς Κατσιμήτρου - Τιγγινάγκα, Mld/Cdt


Financial Crimes : Άρση ασυλίας για να πάνε φυλακή οι εγκληματίες βουλευτές της Χρυσής Αυγής\nΆρση ασυλίας για να πάνε φυλακή οι εγκληματίες βουλευτές της Χρυσής Αυγής\nKIΝΗΣΗ ΕΝΩΜΕΝΟΙ ΕΝΑΝΤΙΑ ΣΤΟ ΡΑΤΣΙΣΜΟ ΚΑΙ ΤΗ ΦΑΣΙΣΤΙΚΗ ΑΠΕΙΛΗ\nΟι επιθέσεις των Ταγμάτων εφόδου της Χρυσής Αυγής υπό την άμεση επιχειρησιακή διεύθυνση βουλευτών σε λαϊκές αγορές και πανηγύρια στη Ραφήνα και τη Γαβαλού έδειξε ότι οι νοσταλγοί του Χίτλερ και του ναζισμού πήραν απόφαση να βγάλουν μπροστά τις συμμορίες τρόμου για να τσαλαπατήσουν στις δημοκρατικές ελευθερίες και κάθε έννοια δικαιωμάτων.\nΠριν λίγες μέρες προειδοποιήσαμε ότι η επίθεση του χρυσαυγίτη βουλευτή Δ.Κουκούτση μέσα στη βουλή κατά της αντιπροσωπείας του αντιρατσιστικού αντιφασιστικού συλλαλητηρίου ήταν μόνο η αρχή για τη επιχείρηση νομιμοποίησης της δράσης των Ταγμάτων εφόδου. Αμέσως μετά ο Ν.Μιχαλολιάκος έδωσε το πρόσταγμα της γενικής επίθεσης και εφόδου των Ταγμάτων με αποτέλεσμα τις δολοφονικές επιθέσεις στη Ραφήνα και τη Γαβαλού. Δεν περιμένουμε νεκρούς για να τους σταματήσουμε.\nΔεν χωράει κανένα εφησυχασμό για αυτή την κλιμάκωση της εγκληματικής δράσης με το πιο απροκάλυπτο τρόπο των ίδιων των βουλευτών που κουβαλάνε καταδίκες αλλά και επιθέσεις δολοφονικές για τις οποίες διεκδικούν την ασυλία της Βουλής. Δεν πρέπει να συνεχίσουν να κάθονται στα έδρανα της Βουλής αλλά πρώτα των δικαστηρίων και μετά στα κελιά του Κορυδαλλού. Τώρα πρέπει να αρθεί η ασυλία και να πληρώσουν για τις δολοφονικές επιθέσεις που έχουν εξαπολύσει, για τα εγκλήματα που έχουν διαπράξει και όχι απλά για αντιποίηση αρχής και φθορά ξένης περιουσίας.\nΗ ιστορία αυτού του τόπου είναι γεμάτη από μαρτυρικές πόλεις και χωριά που τα πυρπόλησαν οι ναζί εκτελώντας χιλιάδες καις στέλνοντας άλλους τόσους στα στρατόπεδα συγκέντρωσης. Δεν ανεχόμαστε οι ομογάλακτοι του Χίτλερ, τα ορφανά της Γκεστάπο, οι απόγονοι των γερμανοτσολιάδων να εγκληματούν ατιμώρητοι.\nΟι νεοναζί βουλευτές επέλεξαν τις μέρες που το εργατικό κίνημα ξεκίνησε τις απεργίες και τις διαδηλώσεις με κορύφωση την Θεσσαλονίκη ενάντια στο σφαγείο των νέων μέτρων λιτότητας και περικοπών της συγκυβέρνησης και της Τρόικα για αποπροσανατολίσουν την οργή και να περάσουν τα μέτρα υπέρ των αφεντικών, των Τραπεζιτών και των βιομήχανων. Το δήθεν αντισυστημικό κόμμα κάνει ξεδιάντροπα πλάτες για το ξεπούλημα της ΑΤΕ και του ΤΤ ψηφίζοντας στην Βουλή ιδιωτικοποιήσεις. Στηρίζει το κλείσιμο σχολείων, νοσοκομείων και παιδικών σταθμών και κραυγάζοντας για διώξιμο των μεταναστών ώστε να αρκέσουν τα πετσοκομμένα λεφτά του Μνημόνιου!\nΏρα να τους σταματήσουμε μια και καλή πριν βαδίσουν ακόμη περισσότερο στα βήματα του Χίτλερ που έφτασε να εξοντώσει στα στρατόπεδα συγκέντρωσης εκατομμύρια εβραίους, τσιγγάνους, συνδικαλιστές, αριστερούς στο όνομα της καθαρής Άριας φυλής. Τώρα πριν αρχίσουν τις μαζικές δολοφονίες και τους εμπρησμούς οι φυρερίσκοι βουλευτές της Χρυσής Αυγής που καθοδήγησαν τις επιθέσεις των Ταγμάτων εφόδου είναι ώρα να βρεθούν μπροστά σε Έρση ασυλίας και μέσα στη φυλακή. Έτσι θα υπερασπίσουμε τη δημοκρατία και τις ελευθερίες και την ίδια τη ζωή όλων μας.\nΑναρτήθηκε από Financial Crimes στις 9:04 μ.μ.


notioanatolika.gr - Εθελοντές και εν ενεργεία πυροσβέστες “αγκάλιασαν” τον βετεράνο που προσέφερε πολλά!\nΕθελοντές και εν ενεργεία πυροσβέστες “αγκάλιασαν” τον βετεράνο που προσέφερε πολλά!\nΔημιουργηθηκε στις Δευτέρα, 04 Σεπτεμβρίου 2017 12:25\nΕπί σειρά ετών ο υποστράτηγος ε.α., πλέον, Θανάσης Τζοίτης, υπήρξε ένας πυροσβέστης που με τις γνώσεις και την εμπειρία του είχε προσφέρει πολλά στην ανατολική Αττική και όχι μόνο.\nΠαράλληλα όμως είχε αναπτύξει και μια ιδιαίτερη σχέση με τους συναδέλφους του, τόσο τους μόνιμους όσο και τους εθελοντές.\nΗ εκτίμηση ήταν αμοιβαία και αυτό φάνηκε από τον τρόπο με τον οποίο τον “αγκάλιασαν” οι εν ενεργεία συνάδελφοί του όπως ο νυν αρχηγός του Σώματος αντιστράτηγος Β. Καπέλιος, αλλά και οι διοικητές Περιφερειακής Πυροσβεστικής Διοίκησης Αττικής υποστράτηγος Κ. Γιόβας και Πυροσβεστικών Υπηρεσιών Αν. Αττικής αντιπύραρχος Χ. Χιώνης, με τους οποίους συναντήθηκε στην εκδήλωση μνήμης για τον ήρωα εθελοντή πυροσβέστη Βασίλη Φιλίππου.\nΌμως μεγαλύτερη αξία είχε, για τον ίδιο, η θερμή χειραψία που αντάλλαξε με τους εθελοντές της Πολιτικής Προστασίας του Σαρωνικού οι οποίοι επίσης έδωσαν το “παρών” στην εκδήλωση. Πειράγματα και χαμόγελα από και προς έναν άνθρωπο που στεκόταν πάντα στο πλευρό τους διάνθισαν την τυχαία αυτή συνάντηση κρύβοντας τη συγκίνηση που διακατείχε όλους.\n“Ο υποστράτηγος ε.α. Θανάσης Τζοίτης ήταν και παραμένει ένα κεφάλαιο για το Πυροσβεστικό Σώμα και ήταν κρίμα που αποστρατεύτηκε σε μια εποχή που μπορούσε να προσφέρει ακόμη περισσότερα”, σχολίασαν στο notioanatolika.gr αυτοδιοικητικοί αλλά και άνθρωποι που ασχολούνται ενεργά με την πυρόσβεση.


Η ψηφιακή τηλεόραση δεν είναι κάτι καινούργιο. Έχει εφαρμοστεί στη δορυφορική μετάδοση εδώ και πολλά χρόνια. Όσοι αναγνώστες του sat.gr έχουν δορυφορικά συστήματα λήψης πρέπει να γνωρίζουν ότι η εικόνα που λαμβάνουν είναι από ψηφιακή αποδιαμόρφω...\nΗ έννοια IPTV είναι συνυφασμένη με την ευρυζωνική σύνδεση ADSL. Μπορεί η Ελλάδα να είναι από τις τελευταίες, σε αριθμό συνδέσεων χώρα της Ευρωπαϊκής ένωσης , αυτό όμως δεν της απαγορεύει να «βλέπει» το μέλλον με αισιοδοξία και να επιτυγχάνει μεγάλους ρυθμούς ανάπτυξης. Η καλωδιακή τηλεόραση μέσω ομοαξονικού καλωδίου δεν αναπτύχθηκε ιδιαίτερα στην Ελλάδα (πλην ελαχίστων ειδικών περιπτώσεων), αντιθέτως όμως η IPTV θα κυριεύσει την αγορά σε πολύ σύντομο χρονικό διάστημα. Τα πρώτα βήματα της διαδικτυακής τηλεόρασης αποφασίσαμε να παρουσιάσουμε στο τεύχος αυτό. Δεν έχει ακόμα την μορφή που αναφέραμε παραπάνω (all in one box) αλλά είναι σίγουρα η βάση για τις επερχόμενες τεχνολογίες.\nEthernet straight / Ethernet Crossed cables\nΟι συνδέσεις ethernet , straight και crossed\nΔιασύνδεση RS 232 null-modem\nΗ χρήση null-modem καλωδίου είναι απαραίτητη στους περισσότερους δέκτες της αγοράς, για την αναβάθμιση του λειτουργικού και την διαχείριση των τηλεοπτικών και ραδιοφωνικών προγραμμάτων του δέκτη. ...\nΌταν θέλει κάποιος να είναι ήσυχος ότι θα βρει αυτό που ψάχνει (τοποθεσία , κατάλυμα , φαγητό) τότε δεν έχει παρά να εμπιστευτεί ένα από τα πολλά Navigators που κυκλοφορούν στην Ελληνική αλλά και διεθνή αγορά.. Με μία τέτοια συσκευή ο καθένας μας μπο...


Μην ψάχνετε για αυτήν τη γυναίκα, είναι πίνακας! – SNOOPIT24\nΡεαλιστική ζωγραφική από Γιαπωνέζα καλλιτέχνη!\nH Κέι Μιένο (Kei Mieno), που γεννήθηκε στη Χιροσίμα ζωγραφίζει επαγγελματικά πάνω από 10 χρόνια. H 33χρονη ζωγράφος ειδικεύεται στον ρεαλισμό και χρησιμοποιεί ως επί το πλείστον λάδι για να δημιουργήσει τα αριστουργήματα του.\nΠρόσφατα, η Kei μοιράστηκε στο Twitter την εικόνα μιας γυναίκας ξαπλωμένης στον ποταμό. Η εικόνα προκάλεσε τον θαυμασμό των φίλων της, οι οποίοι άρχισαν να ψάχνουν ποια είναι.\nΜάλιστα, μοίρασαν την εικόνα 46 χιλιάδες φορές και έμειναν άφωνοι όταν τους αποκάλυψε ότι είναι πίνακας ζωγραφικής!\nΆλλωστε οι λεπτομέρειες και η υφή του πίνακα είναι τόσο ακριβείς που δεν είναι δύσκολο να τον περάσεις για μια φωτογραφία.\nΗ Mieno, δηλώνει «ρεαλιστής ζωγράφος» με τα έργα της να βρίσκονται πιο κοντά στη φωτογραφία παρά στην αντίληψη που έχουμε για τη ζωγραφική.\nΚαι δεν είναι μόνο η ακρίβεια στα πρόσωπα των γυναικών, αλλά και η ικανότητα της να ζωγραφίζει τις σκιές που δημιουργεί το φως στα πορτρέτα της, αλλά και στα στοιχεία της φύσης, όπως στο νερό που ρέει στο ποτάμι.\nΑναφερόμενος στο πώς βλέπει τη ζωγραφική του, η Μieno επισημαίνει: «Αυτό που προσπαθώ να ζωγραφίσω είναι αυτό που βλέπω με τα μάτια μου. Υπάρχει ένα χάσμα μεταξύ της εικόνας που αντανακλάται στα μάτια μας, στο τι μεταδίδεται στον εγκέφαλό μας, και το τι κρατάμε στην καρδιά μας. Ανάλογα με τα συναισθήματα και τη συνείδησή μας, δημιουργείται το σχήμα και η αλλαγή χρώματος».\nΚαι προσθέτει: «Θέλω να ζωγραφίσω το χρώμα, το σχήμα και το φως που αισθάνομαι μέσα μου και να εκφράσω όλα αυτά τα πράγματα που δεν μπορώ να βάλω στα λόγια».\nΠηγές: Sora News24 και Bored Panda / Επιμέλεια Snoopit24\nTagged as: ρεαλιστικά, φωτογραφία, Βενετία της Ιαπωνίας, Πορτρέτα\nΣκύλος πληρώνει ο ίδιος τα μπισκότα του!


Στάθης Ζαβιτσάνος: “Λογικές του παρελθόντος έχουν περάσει ανεπιστρεπτί για οποιοδήποτε δήμαρχο” – Meganisi News\nΜΕΓΑΝΗΣΙΩΤΙΚΑ 27 Απριλίου 2014 0\nΣτάθης Ζαβιτσάνος: “Λογικές του παρελθόντος έχουν περάσει ανεπιστρεπτί για οποιοδήποτε δήμαρχο”\nΣυνέντευξη του δημάρχου Μεγανησίου κ. Στάθη Ζαβιτσάνου* στο meganisinews\n1) Κύριε Ζαβιτσάνε, Χριστός Ανέστη και Χρόνια σας πολλά! Σας ευχαριστούμε για την ευγενή παραχώρηση μέρους του πολύτιμου χρόνου σας.\nΥποχρέωση μου, αφού η ανίχνευση των αυτοδιοικητικών θέσεων, κάθε υποψηφίου Δημάρχου, είναι συστατικό στοιχείο μιας προεκλογικής περιόδου.\n2) Με αφορμή την εισαγωγής μας κι αναγνωρίζοντας ότι υπήρξατε από τους πρωτεργάτες της ιδρύσεως του δήμου Μεγανησίου, θα θέλαμε να σας ρωτήσουμε, πόσο κοντά ή μακριά βρισκόμαστε από εκείνον τον αρχικό σχεδιασμό και το «όραμα» για το οποίο δημιουργήθηκε συναινετικά κι από τους πρώτους δήμους της χώρας που προέκυψαν από συνενώσεις κοινοτήτων πριν τον «Καποδίστρια», ο δήμος Μεγανησίου;\nΟ σπόρος της εθελοντικής συνένωσης του 1990, καλλιεργήθηκε στον Σύνδεσμο των απανταχού Μεγανησιωτών, του οποίου ήμουνα ιδρυτικό μέλος. Μεγάλα ζητήματα όπως, η συγκοινωνία, το γυμνάσιο, η ύδρευση, το Περιφερειακό Ιατρείο, οι ιχθυοκαλλιέργειες κ.α, συνέβαλαν να γίνει κατανοητή από όλους η ανάγκη της κοινής διεκδίκησης στα πλαίσια ενός συνολικού σχεδιασμού για το Νησί μας αλλά και το ξεπέρασμα των τοπικιστικών προβλημάτων. Πιστεύω απόλυτα, ότι η πρωτοβουλία αυτή της συνένωσης, μας έφερε αρκετά βήματα μπροστά από άλλες περιοχές της Λευκάδας. Πολλοί στόχοι επιτεύχθηκαν! Οι εποχές όμως αλλάζουν, όπως και οι ανάγκες, παρότι κάποια πράγματα παραμένουν επίκαιρα.\n3) Από τα 24 χρόνια ύπαρξης του δήμου Μεγανησίου, σχεδόν τα μισά (11) τα διανύουμε επί δικής σας δημαρχίας. Για ποιό λόγο θεωρείτε ότι οι δημότες σας θα πρέπει να σας εμπιστευθούν και για τα επόμενα πέντε χρόνια;\nΔεν υπήρξαν 11 συνεχόμενα χρόνια…. Η πρώτη μου θητεία 1991-1994, είχε την δική της ιδιομορφία. Δύσκολη περίοδος, με δυσπιστία, έλλειψη θεσμικού πλαισίου και πολλά τοπικιστικά προβλήματα. Ξεκινήσαμε με το να ρωτήσουμε, πως θα φτιάξουμε τη σφραγίδα του Δήμου! Επίσης, από ότι θυμάμαι, τα δύο πρώτα χρόνια αγωνιζόμαστε κυρίως απέναντι στις ιχθυοκαλλιέργειες, τις αγωγές και τις εγκλίσεις των διάφορων επενδυτών. Συνολικά όμως, πιστεύω ότι πετύχαμε ένα συνολικό σχεδιασμό για το Μεγανήσι, φέραμε τις τοπικές κοινωνίες πολύ πιο κοντά με την ενοποίηση των σχολείων, την τοπική συγκοινωνία και καταφέραμε να εξασφαλίσουμε σημαντικές πιστώσεις. Πράγματα που δεν ήταν αυτονόητα εκείνη την εποχή, για όσους θυμούνται! Και βέβαια πολλά από τα έργα που πραγματοποιήθηκαν τα μεταγενέστερα χρόνια, εδράζονται εκεί.\nΑλλά και συνολικά να τα δούμε αυτά τα χρόνια, έχω μια καταγεγραμμένη πορεία, δράσης, προσφοράς και έργου. Με τα λάθη της αν θέλετε αλλά με σταθερές αρχές και αξίες. Και εδώ πάνω έχω δομήσει μια ισχυρή σχέση αμοιβαίας εμπιστοσύνης με τη κοινωνία του Μεγανησιού.\nΚύριε Δήμαρχε επειδή βαδίζουμε προς εκλογές και για να βοηθήσουμε τους ψηφοφόρους να πάρουν τις τελικές αποφάσεις θα θέλαμε να εξειδικεύσουμε λίγο τις ερωτήσεις σε θέματα που απασχόλησαν κι απασχολούν το νησί μας το τελευταίο διάστημα, αρχίζοντας από θέματα που σας ασκήθηκε έντονη κριτική από δημότες σας αλλά κι από το site μας:\n4) Το ζήτημα της διαχείρισης των Στερεών Αποβλήτων (Σκουπιδιών). Με απόφαση του Δημοτικού Συμβουλίου έχετε κλείσει επισήμως τον χώρο εναπόθεσης των απορριμμάτων, μιλήσατε για την δημιουργία σταθερών ΣΜΑ, στην συνέχεια αποφασίσατε κινητούς ΣΜΑ και σήμερα θα θέλατε να μας ενημερώσετε σε ποιο στάδιο βρισκόμαστε και πότε υπολογίζεται ότι θα υπάρξει οριστική λύση;\nΈχουμε δώσει οριστική λύση! Η συζήτηση και η επανατοποθέτηση σε διάφορα θέματα, δηλώνει ότι είμαστε καλοπροαίρετοι και ακούμε. Σημασία έχει το τελικό αποτέλεσμα. Τον προηγούμενο μήνα, το Δημοτικό Συμβούλιο της Λευκάδας, αποδέχθηκε την πίστωση των 955.000€ και προχωράει μέσα από την Οικονομική του Επιτροπή, στην έγκριση της διακήρυξης και την δημοπράτηση του έργου. Ο χώρος του ΧΥΤΑ αποκαθίσταται στο αρχικό ανάγλυφο του εδάφους και εμείς προμηθευόμαστε τον απαραίτητο εξοπλισμό για μεταφόρτωση μεταφορά. Μετά την υπογραφή της σύμβασης με τον ανάδοχο του έργου και μέχρι την ολοκλήρωση του έργου, έχουμε συνάψει σύμβαση με τον Δήμο Λευκάδας να υποδέχεται τα δικά μας απορρίμματα. Σήμερα έχουμε πετύχει από κοινού ένα κεντρικό σχεδιασμό με τον Δήμο Λευκάδας, ώστε να μην επωμιζόμαστε το κόστος μεταφοράς στο ΧΥΤΥ της Παλαίρου, αλλά να οδηγούμαστε στον βόρειο ΣΜΑ της Λευκάδας. Θεωρώ λοιπόν ότι τέτοια εποχή του χρόνου, θα έχουμε ολοκληρώσει την αποκατάσταση του δικού μας ΧΥΤΑ και μέσα από ένα ολοκληρωμένο σύστημα μεταφόρτωσης – μεταφοράς θα έχουμε δώσει οριστική λύση στην διαχείριση των στερεών αποβλήτων και βέβαια των ανακυκλώσιμων.\n5) Κάτι ανάλογο συνέβη με την διαχείριση των υγρών αποβλήτων. Εγκαταλείψατε ώριμη μελέτη έτοιμη προς ένταξη για την θέση «Σχίζα» από το 2007, εξαγγείλατε θέση βιολογικού στο Κατωμέρι, όπου δημιουργήσατε «ρήγμα» στις σχέσεις σας με την κοινωνία, αλλάξατε θέση για το «Λαγκάδι της Μάρως», όπου όμως ακόμα δεν έχετε βρει οικόπεδο. Σε ποιο στάδιο βρίσκεται η δημιουργία του και πότε αναμένεται να ολοκληρωθεί ;\nΔεν ήταν μια ώριμη μελέτη! Ήταν μια μελέτη που είχε εκπονηθεί πριν 12 χρόνια. Και ένας φάκελος, από τον οποίο έλειπαν σημαντικές αδειοδοτήσεις. Δεν υπήρχε μελέτη της μονάδας επεξεργασίας και απλά προβλέπονταν η διαδικασία με την πρόταση μελέτη – κατασκευή. Τα δεδομένα με την επεξεργασία των υγρών αποβλήτων όμως σήμερα έχουν αλλάξει. Έπρεπε λοιπόν να δούμε το κόστος λειτουργίας και μεταφοράς των λυμάτων σε ένα μεγάλο υψόμετρο όπως ήταν η «Σκίζα», κάτι που θα επιβάρυνε τους δημότες μας και βέβαια τις νέες τεχνολογίες, που σήμερα το τελικό προϊόν δεν πηγαίνει στην θάλασσα, όπως προβλέπονταν αλλά πηγαίνει για άρδευση. Υπήρχε επίσης θέμα με την χωροθέτηση της μονάδας. Αυτά όλα έπρεπε να τα δούμε και να τα συζητήσουμε. Παρότι στις εκλογές του 2010, κατεβήκαμε με συγκεκριμένη πρόταση, δεν διστάσαμε να ανοίξουμε και πάλι το θέμα μετά, χωρίς εγωισμούς και με οποιοδήποτε πολιτικό κόστος. Τα θέματα γενικότερα των χωροθετήσεων είναι δύσκολα θέματα και απαιτείται ευρύτερη κοινωνική συναίνεση. Μετά από πολλές συζητήσεις και προβληματισμούς, νομίζω ότι η θέση στο «λαγκάδι της Μάρως» έχει την ευρύτερη αποδοχή. Εμείς ξεκινάμε με αυτό και προχωράμε. Δεν γυρίζουμε πλέον πίσω, όπως προτείνει ο κος Δάγλας. Για το οικόπεδο, αφού έχει χωροθετηθεί η περιοχή, θα προκηρύξουμε την αγορά του, όταν πάρει προέγκριση ένταξης το έργο, ώστε να πληρωθεί από το πρόγραμμα. Έτσι ή αλλιώς, ο Δήμος δεν είχε τα τελευταία τρία χρόνια την δυνατότητα αγοράς από ιδίους πόρους.\n6) Το Μεγανήσι κύριε Δήμαρχε δεν διαθέτει ακόμα ΣΧΟΟΑΠ. Ποιός ευθύνεται, σε ποιό στάδιο βρίσκεται, πότε θα ολοκληρωθεί;\nΤο ΣΧΟΟΑΠ, δεν είναι κάτι που το συναντάς εύκολα στην χώρα! Από όσους Δήμους το έχουν ξεκινήσει, μόνο το 5% κατάφεραν να το ολοκληρώσουν. Και αυτό γιατί είναι μια πολύ δύσκολη διαδικασία. Λίγοι το κατανοούν. Εμείς το θεωρούμε βασικό αναπτυξιακό εργαλείο για το Νησί μας, γι’ αυτό και το ξεκινήσαμε. Δίνει κατευθύνσεις και θεσμοθετεί κανόνες. Κατά την άποψή μου, βασική προϋπόθεση να προχωρήσει το ΣΧΟΟΑΠ, είναι να συμφωνήσουμε στο αναπτυξιακό μας μοντέλο. Εμείς προτείνουμε ένα συγκεκριμένο αναπτυξιακό μοντέλο, όπως περιγράφεται στο πρόγραμμα μας. Αν πείσουμε την κοινωνία μας, μπορούμε να προχωρήσουμε! Τώρα είμαστε στην φάση Β, που πρέπει να εξειδικεύσουμε τις κατευθύνσεις και τους κανόνες. Αυτό δεν μπορεί να γίνει με μια απόφαση Δημοτικού Συμβουλίου, ακόμα και ομόφωνη. Απαιτεί μια πολύ μεγάλη κουβέντα μέσα στην κοινωνία, με ηρεμία, χωρίς εντάσεις, πολώσεις και λαϊκισμούς. Εμείς θα την ανοίξουμε αυτή την κουβέντα, στο δεύτερο εξάμηνο του 2014, αν έχουμε την ευθύνη της δημοτικής αρχής. Το τελικό αποτέλεσμα αυτής της συζήτησης, θα καθορίσει και την ολοκλήρωσή του.\n7) Ένα μεγάλο πρόβλημα, όπως εξελίσσεται, είναι το ζήτημα της επάρκειας του νερού στο Μεγανήσι. Σχεδόν πρόσφατα είχαμε μάλιστα και μια «ανανέωση» στην προγραμματική συμφωνία με τον δήμο Λευκάδας για δωρεάν παραχώρηση νερού στο Μεγανήσι από την Βαυκερή για μια πενταετία, με τον δήμο Λευκάδας. Ήδη η κάλυψη των αναγκών του νησιού βρίσκονται σε οριακό επίπεδο και αιτήματα για νέες συνδέσεις με το δίκτυο από επιχειρηματίες καταφθάνουν από επενδυτές στο γραφείο σας, με δεδομένη την σχεδόν ανύπαρκτη χρηματοδότηση από το πρόγραμμα δημοσίων δαπανών. Πώς σκέπτεστε ν’ αντιμετωπίσετε το πρόβλημα;\nΈχουμε ολοκληρωμένο το φάκελο, με όλες τις μελέτες και τις αδειοδοτήσεις για το έργο της ύδρευσης. Με αυτό, αυξάνουμε τις διατομές των εξωτερικών αγωγών, αλλάζουμε και σφραγίζουμε τα εσωτερικά δίκτυα των οικισμών Κατωμερίου και Σπαρτοχωρίου, δημιουργούμε νέες δεξαμενές και νέα γεώτρηση ιδιοκτησίας μας. Με το έργο αυτό εξασφαλίζουμε απόλυτα την επάρκεια στις ανάγκες του Νησιού μας. Παράλληλα και εφεδρικά, έχουμε κάνει πρόταση σε ειδικό πρόγραμμα με ανανεώσιμες πηγές ενέργειας, με σημαντικές πιθανότητες έγκρισης για μονάδα αφαλάτωσης. Να επισημάνω ότι τα έργα της ύδρευσης και των βιολογικών, είναι στις προτεραιότητες του νέου ΕΣΠΑ. Πρέπει ακόμα να πω, όπως έχω δηλώσει στο Δημοτικό Συμβούλιο, μέχρι την ολοκλήρωση του έργου που αναφέρθηκα, πρώτα εξασφαλίζονται οι ανάγκες των οικισμών μας και μετά εξετάζεται η ανταπόκρισή μας, σε οποιοδήποτε επενδυτή.\n8) Υπάρχει σκέψη από εσάς για ιδιωτικοποίηση των δημοτικών σας υπηρεσιών σε νερό, απορρίμματα, βιολογικούς κτλ;\nΔεν υπάρχει νομίζω κανένας λόγος! Γι’ αυτό και δεν χρειάζεται να το συζητάμε καν. Αν θέλαμε όμως να κάνουμε, έστω και υποθετικά κάποια συζήτηση, θεωρώ ότι πρέπει να υπάρχει μια κόκκινη γραμμή, στην προστασία των συμφερόντων των δημοτών μας. Οι ανταποδοτικές υπηρεσίες, ειδικά στο Δήμο Μεγανησίου, ακόμα και αν αυξάνονταν τα τέλη, πάντα θα χρειάζονται την έμμεση επιχορήγηση του Δήμου. Προφανώς λοιπόν, για αυτούς τους λόγους, ακόμα και ιδεολογικά, είναι προς το συμφέρον των δημοτών μας να έχει την διαχείρισή τους ο Δήμος.\n9) Πως θ’ αντιμετωπίζατε το ενδεχόμενο της παραχώρησης του δικαιώματος είσπραξης φορολογικών εσόδων από τους δημότες σας, από την κεντρική κυβέρνηση αντί της δικαιούμενης κεντρικής χρηματοδότησης, όπως γίνεται σήμερα; Είσαστε υπέρ της λειτουργίας των δήμων ως φοροεισπρακτικοί μηχανισμοί;\nΟ Δήμος δεν μπορεί να λειτουργήσει ως φοροεισπρακτικός μηχανισμός. Δεν υπάρχουν ούτε οι κοινωνικές δομές ούτε οι μηχανισμοί. Με μια άλλη κοινωνική και οικονομική οργάνωση της χώρας και με άλλες δομές του Δήμου, θα μπορούσε ο Δήμος να εισπράττει συνολικά τους φόρους και να αποδίδει ένα ποσοστό στο κεντρικό κράτος. Αντίστροφα από ότι γίνεται σήμερα δηλαδή. Υπάρχουν τέτοια μοντέλα σε χώρες της βόρειας Ευρώπης. Εκεί όμως μιλάμε για μια άλλη Τοπική Αυτοδιοίκηση…\n10) Για ένα μεγάλο χρονικό διάστημα, η τοπική κοινωνία ασχολήθηκε με το Τουριστικό Καταφύγιο στο Βαθύ (καταγγελία της σύμβασης κτλ). Θεωρείτε ότι το θέμα έχει κλείσει;\nΕγώ υπερασπίζομαι μόνο τα συμφέροντα των δημοτών μου. Γι’ αυτό και στην πολιτική και κοινωνική μου διαδρομή, δεν υπήρξα ποτέ εγωιστής και πάντα είμαι ανοιχτός σε οποιαδήποτε καλοπροαίρετη συζήτηση. Να σας θυμίσω όμως, ότι στις αρχές του 2012 ανταποκρινόμενος σε δέσμευσή μου, δημόσια στο Δημοτικό Συμβούλιο προκάλεσα τον οποιονδήποτε έχει συγκεκριμένη πρόταση, που να εξασφαλίζει τα συμφέροντα του Δήμου, να την φέρει και να την συζητήσουμε. Δεν υπήρξε ανταπόκριση. Όμως για να έρθουμε στην ουσία του θέματος. Στο Μεγανήσι αναπτύχθηκε μια έντονη συζήτηση για το τουριστικό καταφύγιο με δύο προσεγγίσεις. Η μία καθαρά πολιτική, που αφορούσε τον τρόπο διαχείρισης και μία άλλη προσέγγιση, που υπέκρυπτε μικροσυμφέροντα, όπως τουλάχιστον ακόμα και με την καλή την έννοια, τα εννοούσαν κάποιοι. Την πρώτη προσέγγιση, παρότι έχω εκφράσει άποψη, μπορώ και τώρα να την συζητήσω. Αυτό δεν σημαίνει ότι δεν υπάρχουν ουσιαστικά θέματα, που σε κάθε περίπτωση πρέπει να τα δούμε, όπως για παράδειγμα η τροποποίηση της χωροθέτησης, που γίνεται με αποκλειστική ευθύνη του Δήμου, από την οποία εξαρτάται η αύξηση των θέσεων ελλιμενισμού και άλλα.\n11) Τελευταία οι πολιτικοί σας αντίπαλοι σάς κατηγορούν για τον χειρισμό του θέματος της ενοικίασης του αναψυκτηρίου στην Ρόκα. Θεωρείτε ότι οι χειρισμοί σας στο θέμα ήταν οι ενδεδειγμένοι;\nΟ Δήμος κινείται πάντα σε ένα δεδομένο θεσμικό πλαίσιο. Δεν μπορεί να ξεφύγει από αυτό. Όταν ενοικιάζεις ένα ακίνητο, ακολουθείς μια συγκεκριμένη νόμιμη και τυπική διαδικασία. Διαφορετικά, ελέγχεσαι για παράβαση καθήκοντος. Όσοι υπόσχονται διαφορετικά, μάλλον εκμεταλλεύονται αυτούς που δεν γνωρίζουν. Για το αναψυκτήριο στη «Ρόκα» πραγματοποιήσαμε 4 δημοπρασίες, από τις οποίες οι τρείς ήταν άγονες ή δεν ήρθε κανείς. Προφανώς, όπως έδειξε η συνέχεια, δεν μας έτυχε και ο καλύτερος ανάδοχος. Αλλά εδώ δεν βλέπω κάποια ευθύνη του Δημοτικού Συμβουλίου. Θα μπορούσαμε να το διαχειριστούμε διαφορετικά; Ίσως, αν η τιμή εκκίνησης της δημοπρασίας ήταν χαμηλότερη. Να πούμε όμως, ότι αυτό δεν το επισήμανε κανένας και κάποιοι που «έταζαν» διάφορα κάτω από το τραπέζι, ήταν αυτοί που μας έκαναν κρητική για την χαμηλή τιμή εκκίνησης! Και να προσθέσω και κάτι άλλο γενικότερο. Σε μια έννομη κοινωνία δικαίου, όλοι όσοι επενδύουν και αναπτύσσουν οικονομική δραστηριότητα, πρέπει να αντιμετωπίζονται με τους ίδιους νόμους και κανόνες, ανεξάρτητα αν είναι ντόπιος ή «ξένος» όπως επιδιώκουν κάποιοι, θέλοντας έτσι να υποκρύψουν μια δική τους πιθανή παραβατικότητα.\n12) Στην τελευταία συγκέντρωση- παρουσίαση των συμβούλων του ο επικεφαλής του συνδυασμού « Μεγανήσι με ..Όραμα», εμμέσως πλην σαφώς σας κατηγόρησε ότι διοικείτε αυταρχικά τον δήμο, χωρίς διαφάνεια και με απευθείας αναθέσεις, έχετε κάτι ν’ απαντήσετε σ’ αυτό;\nΟ κος Δάγλας κάτι έπρεπε να πει. Κατ’ αρχήν δεν έχει ιδία αντίληψη, αφού δεν έχει παρακολουθήσει ούτε ένα Δημοτικό Συμβούλιο. Άρα έτσι του είπαν να πει…\nΤα πράγματα όμως δεν είναι έτσι. Οι συνεργάτες μου και ο ευρύτερος κύκλος της παράταξης μου, είναι άτομα συγκροτημένα, πολιτικοποιημένα, επιστήμονες, και επαγγελματικά καταξιωμένα. Όλοι αυτοί θα ανέχονταν να τους εκπροσωπεί όλα αυτά τα χρόνια, ένας με αυτοκρατορική πρακτική; Αστεία πράγματα, για όποιον έχει δουλέψει και συνεργαστεί μαζί μου. Για τις απ’ ευθείας αναθέσεις, για όσους γνωρίζουν την αυτοδιοίκηση, τον τρόπο εκτέλεσης ενός έργου, τον αποφασίζει το Δημοτικό Συμβούλιο. Όλες σχεδόν οι αποφάσεις ήταν ομόφωνες, αφού αφορούσαν μεμονωμένες και ειδικές περιπτώσεις, που σε μια καθημερινότητα δεν μπορείς να τις αποφύγεις. Τώρα για την διαφάνεια, κάποιοι κρίνουν «εξ’ ιδίων» αλλά τους διαφεύγει ότι εμείς ψηφιοποιήσαμε πλήρως το Δήμο, ώστε όλες μας οι πράξεις να αναρτώνται δημόσια στο διαδίκτυο και ότι σε πολύ τακτά χρονικά διαστήματα ελεγχόμαστε από ορκωτούς λογιστές, οι οποίοι και δημοσιοποιούν τα αποτελέσματά τους.\n13) Κύριε Δήμαρχε, από το ΕΣΠΑ 2007-2013 δεν έχουμε καταφέρει μέχρι σήμερα να εκτελέσουμε ούτε ένα έργο. Ακόμα και το Περιφερειακό Ιατρείο, που τελευταία δημοπρατήθηκε, φαίνεται να «καθυστερεί επικίνδυνα», από την άλλη αρκετές χιλιάδες ευρώ έχουν δαπανηθεί σε μελέτες. Που οφείλεται αυτό κατά την γνώμη σας;\nΕμείς δεν βρήκαμε κάποια έτοιμη πρόταση. Άρα ξεκινήσαμε από το μηδέν. Το ΕΣΠΑ 2007 – 2013 άρχισε να ανοίγει μετά το 2009. Κανείς όμως δεν αμφισβητεί ότι έχουμε εξασφαλισμένες πιστώσεις πάνω από 3 εκ. ευρώ. Κάποια έργα θα μπορούσαν να έχουν ξεκινήσει; Προφανώς αν ο Δήμος είχε μια άλλη στελέχωση. Σε κάθε περίπτωση όμως η διαδικασία ένταξης και εκταμίευσης είναι περίπλοκη και διαρκεί τρία ή και τέσσερα χρόνια, όσο και αν ακούγεται παράξενο. Μόνο για να την περιβαλλοντική αδειοδότηση της αποκατάστασης του ΧΥΤΑ, χρειάστηκε να περιμένουμε 18 μήνες. Αλλά αυτό ήταν προϋπόθεση για να προχωρήσουμε στις παρά πέρα αδειοδοτήσεις. Τώρα γι’ αυτό που κάποιοι λένε για τις μελέτες. Όλα τα χρήματα που ο Δήμος επένδυσε σε μελέτες και συγκρότηση φακέλων, του επέφεραν έργα πάνω από 3 εκατ. ευρώ. Ήταν μια αναγκαία και απαραίτητη επένδυση, αφού από μόνα τους δεν έρχονται τα έργα. Λειτουργούμε σε ένα ανταγωνιστικό περιβάλλον και έργα παίρνει όποιος έχει έτοιμο φάκελο. Γι’ αυτό πιστεύω ότι το αποτέλεσμα μας δικαίωσε.\n14) Μήπως κύριε Δήμαρχε η έλλειψη ικανότητας κατάθεσης φακέλου για χρηματοδότηση από Ευρωπαϊκά προγράμματα του δήμου μας, χωρίς την συνδρομή της Λευκάδας δημιουργεί ζήτημα «υποτέλειας» με τον όμορο δήμο;\nΔεν συμφωνώ με την λέξη «υποτέλεια». Δεν παύει όμως να υπάρχει ένα θέμα, αφού εγώ δεν είμαι ο πολιτικός προϊστάμενος της εκάστοτε υπηρεσίας που εμπλέκεται του Δήμου Λευκάδας. Ο Δήμος Λευκάδας έχει τα δικά του θέματα και γι’ αυτόν αυτά προηγούνται. Το θέμα έχει τεθεί στα διάφορα όργανα της αυτοδιοίκησης και υπάρχει ένας προβληματισμός, αφού δεν είμαστε ο μοναδικός Δήμος που υποστηρίζεται από όμορο Δήμο. Λιγότεροι από τους μισούς Δήμους στη χώρα, διαθέτουν διαχειριστική επάρκεια Α. Εμείς δύσκολα μπορούμε να πάρουμε διαχειριστική επάρκεια Α. Αν διαθέταμε προϊστάμενο τεχνικής υπηρεσίας με βαθμό Α, θα είμαστε κοντά.\n15) Τελευταία κύριε Δήμαρχε υπάρχει θέμα με την εξόρυξη των υδρογονανθράκων στην ευρύτερη περιοχή μας. Είστε σύμφωνος με τον τρόπο που μεθοδεύεται από την κυβέρνηση; Ποια είναι τα οφέλη για την τοπική κοινωνία;\nΣυμμετείχα σε μία δύο ενημερώσεις στο Υπουργείο, όπου έγινε μια διευρυμένη συζήτηση με την παρουσία ειδικών επιστημόνων. Θεωρητικά, φαίνεται να μην υπάρχουν προβλήματα. Δεν παύουν όμως να υπάρχουν επιφυλάξεις. Έγιναν συζητήσεις και στα Περιφερειακά Συμβούλια, Δυτικής Ελλάδος και Ιονίων. Ταυτόχρονα έχει ανοίξει και η συζήτηση για τα αντισταθμιστικά οφέλη. Όμως είμαστε αρκετά χρόνια μακριά από το ενδεχόμενο εγκατάστασης και άντλησης. Το θέμα χρήζει παρακολούθησης, είναι εθνικό και πρέπει να τεθεί υπό την παρακολούθηση διακομματικής επιτροπής της Βουλής.\n16) Συμφωνείτε με το χωροταξικό των ιχθυοκαλλιεργειών έτσι όπως έχει δει το φώς της δημοσιότητας;\nΗ απόφαση της χωροθέτησης των ιχθυοκαλλιεργειών, δεν αμφισβητείται ότι ήταν αυθαίρετη χωρίς εμπλοκή της αυτοδιοίκησης στη συζήτηση, και σε πολλά πράγματα ακατανόητη, αν δεν θέλουμε να υιοθετήσουμε όλα αυτά που λέγονται για σκοπιμότητες. Προφανώς λοιπόν, είναι δικαιολογημένες οι διαμαρτυρίες και οι προσπάθειες ανατροπής του.\nΗ ευρύτερη περιοχή του Μεγανησιού, είναι εκτός της χωροθετημένης περιοχής. Αυτό όμως δεν σημαίνει ότι δεν παραμένουμε αλληλέγγυοι σε αυτούς που αγωνίζονται. Ειδικά για την περιοχή μας, θεωρούμε ότι ο Κάλαμος και ο Καστός πρέπει να εξαιρεθούν, διότι δεν παύει να βρίσκονται εντός μιας διευρυμένης περιοχής, η οποία επηρεάζει και το Νησί μας.\n17) Πολύ το παρουσιάζουν σαν «θέμα» μόνο της Λευκάδας. Μάλιστα στην τελευταία πρόσκληση προς του φορείς από τον Βουλευτή κ. Θοδωρή Σολδάτο, δεν πήρατε καν πρόσκληση. Μιλάμε φυσικά για την υποθαλάσσια ζεύξη . Επειδή κατά την γνώμη μας το θέμα αφορά και το Μεγανήσι, εσείς είστε υπέρ της πρότασης του κ. Σπύρου Μαργέλη ή υπέρ της απόφασης του Δημοτικού Συμβουλίου Λευκάδας, δηλαδή διόδια και μαρίνα, ή ελεύθερη πρόσβαση με θέση για κρουαζιερόπλοιο κι άλλο θέμα η μαρίνα;\nΝομίζω ότι οι προτάσεις δεν μπαίνουν έτσι ούτε τόσο υπεραπλουστευμένα. Το θέμα άνοιξε με ομόφωνη απόφαση του Νομαρχιακού Συμβουλίου το 2001. Σήμερα είμαστε στην πέμπτη δημοπρασία για πρόσκληση ενδιαφέροντος με την μέθοδο της σύμβασης παραχώρησης. Ακόμα και σήμερα να ευρίσκονταν ανάδοχος, θα χρειαζόμαστε πέντε στάδια διαπραγματεύσεων για την τελική ανάθεση. Άρα μιλάμε για το 2020. Πιστεύω ότι υπάρχει ο χρόνος, μετά τις εκλογές και χωρίς σκοπιμότητες να δούμε όλα τα θέματα. Αυτό πάντως που θεωρώ σαν βάση συζήτησης και δεν μπορούμε να παραβλέψουμε, είναι η δυνατότητα που πρέπει να έχει ο Λευκαδίτης, να διέρχεται χωρίς να πληρώνει, είτε από την γέφυρα είτε με άλλον συμβατικό τρόπο, όπως σήμερα. Βέβαια μπαίνουν και άλλα ζητήματα, όπως το ποιος θα το επωμίζεται το κόστος συντήρησης και λειτουργίας της γέφυρας. Ακόμα θα έλεγα, έστω και παράτολμα, μπορούμε να δούμε και το ενδεχόμενο, σε όσους επισκέπτονται τη Λευκάδα, να επιβάλλεται μέσω διοδίων ένα μικρό τέλος, που θα εισπράττουν οι Δήμοι. Όλα αυτά όμως, όπως είπα, είναι μια μεγάλη κουβέντα, που πρέπει να γίνει με νηφαλιότητα, και ενόψει των νέων οδικών αξόνων που ανοίγουν.\n18) Το Μεγανήσι χρειάζεται υποστήριξη του πρωτογενούς τομέα, πράγμα που αντιληφθήκαμε άπαντες με το ξέσπασμα της οικονομικής κρίσης. Ξεκινήσατε μια πρωτοβουλία εάν θυμόμαστε καλά πριν ενάμιση χρόνο, μπήκαν και κάποια χρήματα για τον σκοπό αυτό στον προϋπολογισμό του δήμου. Θα θέλαμε να μας ενημερώσετε εάν είχε την αποδοχή που περιμένατε και σε ποιο στάδιο βρίσκεται;\nΤο θέμα του πρωτογενή τομέα εγώ το είδα από την περίοδο 1990 – 1994. Τότε τους έθεσα για πρώτη φορά το ζήτημα της ενοποίησης των δύο συνεταιρισμών και την ιδέα του ενός σύγχρονου εργοστασίου. Τότε όμως, μόνο με τις πέτρες δεν με «πήραν». Ξεκινάμε από εκεί, διότι ο νέος αγροτικός συνεταιρισμός θα είναι ο θεσμικός φορέας, που θα στηρίξει και θα προωθήσει τον πρωτογενή τομέα. Από το 2008, ο Δήμος εκπόνησε μια ολοκληρωμένη δράση, που προέβλεπε αφενός μεν την αγορά των δύο παλιών κτιρίων και τη δημιουργία στις θέσεις τους κοινωνικών υποδομών και αφετέρου την δημιουργία ενός σύγχρονου ελαιοτριβείου σε χώρο που θα τους παραχωρούσε ο Δήμος. Έτσι απαντούσαμε σε προβλήματα περιβαλλοντικά και αισθητικής των οικισμών και ταυτόχρονα αναδεικνύαμε ένα βασικό προϊόν του Νησιού μας, το λάδι, με ορατή πλέον την προοπτική να είναι και βιολογικό. Με δυσκολίες αλλά και την βοήθεια των διοικήσεων των συνεταιρισμών, νομίζω ότι τα καταφέραμε. Για την αποδοχή, πιστεύω ότι είχε ευρύτατη κοινωνική αποδοχή το σχέδιο μας. Γι’ αυτό και δεν πίστευα ότι θα είχαμε προβλήματα στο Δημοτικό Συμβούλιο. Όμως υπήρξαν προβλήματα συναίνεσης στην παραχώρηση του δημοτικού ακινήτου. Αυτό μας πήγε αρκετά πίσω.\n19) Γιατί «ναυάγησε», ή καλύτερα, γιατί δεν προχωράει η δημιουργία του νέου ελαιοτριβείου;\nΤο ότι κάποια πράγματα καθυστέρησαν, δεν σημαίνει ότι και ναυάγησαν. Μετά την τελευταία απόφαση παραχώρησης του δημοτικού ακινήτου από το Δημοτικό Συμβούλιο, στον ενιαίο πλέον συνεταιρισμό, δρομολογήθηκε η συγκρότηση του φακέλου από την νέα διοίκηση του συνεταιρισμού (μελέτες, αδειοδοτήσεις κ.λ.π), για την υποβολή πρότασης επιδότησης της νέας επένδυσης, που φθάνει στο ύψος των 350.000 €. Ο Δήμος εξαγοράζοντας τα παλιά μηχανήματα, τους εξασφάλισε την ιδία συμμετοχή στο πρόγραμμα και πιστεύω ότι είμαστε σε πολύ καλό δρόμο.\n20) Που πλεονεκτεί κατά την γνώμη σας ο συνδυασμός που ηγείστε, έναντι της παράταξης του κ. Παύλου Δάγλα και που τελικά θα πείσει τον ψηφοφόρο να επιλέξει εσάς ως τον επόμενο δήμαρχο του Μεγανησίου;\nΗ κάθε δημοτική παράταξη, εκπέμπει την δική της αναπτυξιακή φιλοσοφία για τον τόπο της και μέσα από τα άτομα που την στελεχώνουν, την κουλτούρα και την κοινωνική της ευαισθησία. Πιστεύω ότι η παράταξή μου είναι περισσότερο κοντά στην Μεγανησιώτικη κουλτούρα, στις αρχές και τα ιδανικά της. Ο προγραμματικός μας λόγος, η έγνοια και η προσπάθειά που κάναμε για το Νησί μας και τέλος η στελεχιακή συγκρότηση του ψηφοδελτίου μας, είναι τα βασικά στοιχεία που νομίζω ότι θα πείσουν τους Μεγανησιώτες να μας εμπιστευτούν.\n21) Κύριε Ζαβιτσάνε, τα θέματα είναι ανεξάντλητα και είμαστε σίγουροι πως δεν τα καλύψαμε όλα. Θα θέλαμε, ελεύθερα απευθυνόμενος και στην κοινωνία, να πείτε δύο πράγματα που θα θέλατε ν΄ακουστούν:\nΦροντίσαμε και δομήσαμε το Δήμο μας, ώστε να λειτουργεί, σε ένα παραπάνω επίπεδο. Λογικές του παρελθόντος όπως, του να δώσω σε κάποιον ένα έργο, να προσλάβω ή να «βολέψω» το φίλο μου, να ευνοήσω ή να αδικήσω έναν επαγγελματία, έχουν περάσει ανεπιστρεπτή για οποιονδήποτε Δήμαρχο. Και όποιος τα υπόσχεται αυτά, μάλλον εκμεταλλεύεται την ανάγκη κάποιου, ή δεν γνωρίζει την αυτοδιοίκηση. Γι’ αυτό, παρότι στις δημοτικές εκλογές, είναι σεβαστές οι συγγένειες και οι σχέσεις φιλίας, πιστεύω, ότι το πρώτο κριτήριο που πρέπει να θέσει ο καθένας για τη επιλογή του, είναι για το ποια δημοτική παράταξη μπορεί να εξυπηρετήσει καλύτερα το γενικότερο συμφέρον του Νησιού μας.\nΕμείς είμαστε αντίθετοι στην εσωστρέφεια και την χαμηλή προσδοκία. Αντίθετα, πιστεύουμε σε μια κοινωνία εξωστρεφή, ανοιχτή σε νέες σκέψεις και ρεύματα, που βάζει τον πήχη ψηλά, σπάζοντας το καβούκι της και βλέποντας το μέλλον με αισιοδοξία. Και επειδή οι κοινωνίες επιλέγουν τις ηγετικές ομάδες, που τους ταιριάζουν καλύτερα, είμαστε αισιόδοξοι για το αποτέλεσμα και την κρίση της κοινωνίας μας.\nΚύριε Δήμαρχε να σας ευχαριστήσουμε για μια ακόμη φορά και να σας ευχηθούμε καλή επιτυχία στην προεκλογική σας εκστρατεία\nΣας ευχαριστώ που μου δώσατε την ευκαιρία να διευκρινίσω και να διατυπώσω τις απόψεις μου σε θέματα, που έχουν απασχολήσει την κοινωνία μας. Θα είμαι στη διάθεσή σας, για οποιοδήποτε θέμα με χρειαστείτε!\n*O κ. Στάθης Ζαβιτσάνος έχει καταγραφεί ως ο πρώτος δήμαρχος στην (εθελούσια) συνένωση των τριών χωριών του Μεγανησίου σε δήμο, την περίοδο 1990-1994. Είναι εν ενεργεία δήμαρχος του Μεγανησίου επί δύο συνεχόμενες τετραετίας από το 2006 μέχρι σήμερα και διεκδικεί την παράταση της θητείας για τα επόμενα πέντε χρόνια.\nTags: Δήμαρχος, ΔΗΜΟΤΙΚΗ ΠΑΡΑΤΑΞΗ, μεγανήσι, ΜΕΓΑΝΗΣΙ ΜΑΖΙ ΣΤΟ ΜΕΛΛΟΝ, ΣΤΑΘΗΣ ΖΑΒΙΤΣΑΝΟΣ, ΣΥΝΕΝΤΕΥΞΗ, ΥΠΟΨΗΦΙΟΣ\nAνακοίνωση από την διαχείριση(update)\nΣήμερα ο μειοδοτικός διαγωνισμός των ενδιαφερομένων Ναυτιλιακών Εταιρειών για την ακτοπλοϊκή σύνδεση των δήμων της Περιφέρειας Ιονίων Νήσων, “σιγή ιχθύος” […]\nTop Stories 3 Μαρτίου 2021 0\nΣυνεχίζεται η εξάπλωση του κορονοϊού στην Ελλάδα, με τον ΕΟΔΥ να ανακοινώνει 2.702 νέα κρούσματα σήμερα, Τετάρτη 3 Μαρτίου, έναντι 2.353 χθες. Επισημαίνεται […]


Αύξηση 16,8% των βουλγαρικών εξαγωγών προς την Ε.Ε. τον Ιανουάριο 2013\nΣύμφωνα με προσωρινά στατιστικά στοιχεία που ανακοίνωσε το Εθνικό Στατιστικό Ινστιτούτο Βουλγαρίας, οι βουλγαρικές εξαγωγές σε κράτη μέλη της Ε.Ε. σημείωσαν τον Ιανουάριο του 2013 αύξηση 16,8% σε ετήσια βάση προσεγγίζοντας τα δύο δις λέβα (περίπου ένα δις ευρώ). Η Γερμανία, η Ιταλία, η Ελλάδα, η Ρουμανία και η Γαλλία απορρόφησαν το 70,8% του συνόλου των βουλγαρικών εξαγωγών προς την Ε.Ε.\nΠαράλληλα, τον Ιανουάριο τ.ε., οι εισαγωγές από κράτη της Ε.Ε. σημείωσαν κάμψη 2,9% σε ετήσια βάση και η αξία τους διαμορφώθηκε στα 2,1 δις λέβα (περίπου 1,1 δις ευρώ). Η Γερμανία, η Ιταλία, η Ρουμανία, η Ελλάδα και η Ουγγαρία αποτελούν τους μεγαλύτερους προμηθευτές της βουλγαρικής αγοράς. Το έλλειμμα στο εμπορικό ισοζύγιο τον Ιανουάριο 2013 διαμορφώθηκε σε 52 εκατ. λέβα (περίπου 25 εκατ. ευρώ).


Σοκάρει η κατάθεση Λεμπιδάκη. Tα πρόσωπα πίσω από την απαγωγή και ο πληροφοριοδότης\nBack Βρίσκεστε εδώ: Αρχική Κοινωνικα Γενικά Σοκάρει η κατάθεση Λεμπιδάκη. Tα πρόσωπα πίσω από την απαγωγή και ο πληροφοριοδότης\nΔημοσιεύτηκε στις Τρίτη, 03 Οκτωβρίου 2017 13:37\nΠώς περιέγραψε στους αστυνομικούς τις συνθήκες κάτω από τις οποίες παρέμενε στα χέρια των απαγωγέων του\nΕμφανώς καταβεβλημένος και αδυνατισμένος, ο Λεμπιδάκης είπε στους αστυνομικούς ότι «μου άλλαξαν πέντε κρησφύγετα, αυτό που με βρήκατε ήταν το έκτο», ενώ πρόσθεσε, «πάντα με είχανε δεμένο με αλυσίδα στο χέρι ή στο πόδι, σαν σκυλί». Δεμένο τον βρήκαν και οι αστυνομικοί που σήμερα έκαναν έφοδο στο "κολαστήριο" που οι απαγωγείς έκρυβαν τον επιχειρηματία.\nΑφού ολοκληρώθηκε η πρώτη φάση της κατάθεσης, ο Μιχάλης Λεμπιδάκης, αναχώρησε από την με συνοδεία ισχυρής αστυνομικής δύναμης από το κτήριο της Σχολής Αστυφυλάκων του Ρεθύμνου, για το σπίτι του στην Καλέσα Ηρακλείου.\nΤην ίδια ώρα στην αστυνομική διεύθυνση Ηρακλείου έχουν μεταφερθεί και οι συλληφθέντες, όπου και θα ανακριθούν προτού έρθουν αντιμέτωποι με τη δικαιοσύνη.\nΕν τω μεταξύ συνεχιζόνται οι έρευνες των αστυνομικών στο τελευταίο κρησφύγετο που κρατειτο ο επιχειρηματίες με τους αστυνομικούς να κάνουν "φύλλο και φτερό" τον χώρο, συλλέγοντας στοιχεία για την πολύκροτη yπόθεση.\n«Βαθύ λαρύγγι» πρόδωσε τους απαγωγείς του Λεμπιδάκη\nΆνθρωπος της νύχτας που γνώριζε τους απαγωγείς έδωσε στοιχεία που οδήγησαν στην απελευθέρωση του Μιχάλη Λεμπιδάκη.\nΣύμφωνα με την εφημερίδα «Το Έθνος» ένας άνθρωπος που γνώριζα καλά τους απαγωγείς του Μιχάλη Λεμπιδάκη λειτούργησε ως «βαθύ λαρύγγι». Είναι άνθρωπος με διασυνδέσεις στον χώρο της νύχτας και έδωσε πληροφορίες για τους απαγωγείς.\nΟυσιαστικά τα όσα είπε στους αστυνομικούς ο άνθρωπος αυτός έδωσαν ώθηση στις έρευνες, ενώ έκαναν πιο εύκολη τη στοχοποίηση συγκεκριμένων ανθρώπων.\nΤαυτόχρονα οι αστυνομικοί φαίνεται ότι άρχισαν να πλησιάζουν πολύ κοντά στους απαγωγής μετά από ένα τυχαίο περιστατικό όταν σε έναν έλεγχο διαπιστώθηκε ότι τρία άτομα είχαν πετάξει τα κινητά τους.\nΑκόμη σε στενή παρακολούθηση όλοι οι χώροι πώλησης καρτοκινητών και καρτών κινητής τηλεφωνίας.\nΈτσι οι αστυνομικοί έφτασαν στην ανήλικη κοπέλα η οποία αγόραζε κάρτες και φθηνά κινητά τα οποία χρησιμοποιούσαν οι απαγωγείς. Αμέσως οι αστυνομικοί συνέδεσαν με την υπόθεση και τον πατέρα της, τον 60χρονο μεσίτη ο οποίος βρίσκεται από χθες στα χέρια της αστυνομίας.\nΠώς έφτασε η ΕΛΑΣ στο κρυσφύγετο των απαγωγέων του Μ. Λεμπιδάκη\nΣύμφωνα με πληροφορίες, οι δράστες από τις 30 Μαρτίου 2017, οπότε απήγαγαν τον 53χρονο επιχειρηματία, είχαν αλλάξει τουλάχιστον πέντε κρυσφύγετα.\nΗ υπόθεση που έχει προκαλέσει το παγκόσμιο ενδιαφέρον, καθώς είναι η μεγαλύτερη σε διάρκεια απαγωγή του κοινού ποινικού δικαίου, έληξε με τον πλέον ιδανικό τρόπο, καθώς ούτε λύτρα καταβλήθηκαν, ούτε «άνοιξε ρουτθούνι», όπως λένε οι αστυνομικοί, και κυρίως ο επιχειρηματίας είναι πολύ καλά στην υγεία του, ενώ ο βασικός πυρήνας των δραστών είναι στα χέρια των Αρχών.\nΈως στιγμής έχουν συλληφθεί οκτώ άτομα, ενώ η έρευνα συνεχίζεται και αναμένονται και άλλες συλληψεις τόσο στην Κρήτη, όσο και στην Αθήνα.\nΤα πρόσωπα πίσω από την απαγωγή του Μιχάλη Λεμπιδάκη\nΕνας εκ των τεσσάρων προσαχθέντων για την υπόθεση της απαγωγής του 54χρονου επιχειρηματία, καταδικάστηκε σήμερα (Δευτέρα 2 Οκτωβρίου) συμπτωματικά σε ποινή φυλάκισης 6 ετών για συμμετοχή στην απαγωγή του εφοπλιστή Περικλή Παναγόπουλου.\nμε επληροφορίες από flashnews, cretalive